Сиз шу ердасиз: Бош саҳифа Жума мавъизаси БИДЪАТ НИМА?\nИнсон Аллоҳ таолога яқин бўлиш учун шариатда кўрсатилган бирор амални бажарар экан, унинг ихлосу муҳаббати кўпроқ савоб топиш мақсадида бу амални яна-да кўркамроқ адо этишга ундайди. Бироқ бидъат деган тушунча, билиб-билмай бидъат амалини қилиб қўйиш хавфи уни ўз хоҳиш-иродасини амалга оширишига тўсқинлик қилади. Шунинг учун мусулмон киши бидъат сўзининг маъноси ва бундай амаллар ҳақида тушунчага эга бўлиши лозим.\nБидъат сўзига истилоҳда шаръий асосга эга бўлмаган амални жорий қилиш деб таъриф берилган. Ойша (р.а.)дан ривоят қилинган ҳадисда Расулуллоҳ (с.а.в.): “Ким бизнинг бу динимизда унда бўлмаган янги нарсани киритса, рад қилинади”, деганлар (Муттафақун алайҳ). Ҳофиз ибн Ҳажар Асқалоний (р.ҳ.) бундай дейди: “Бу – динни сохталаштириб, бузишдан асровчи ҳадислар жумласидан бўлиб, муҳим қоидани ўз ичига олган. Яъни, динга зид ва диннинг далиллари, қоидаларига хилоф бўлган ҳар қандай бидъатни рад қилиш лозим эканлигини ифодалайди. Аммо динга зид бўлмаган, шунинг билан бирга, унинг асосларига таянган ҳолда кейинчалик динни ҳимоялаш учун жорий қилинган амаллар рад этилмайди”.\nПайғамбаримиз (с.а.в.) бундай марҳамат қиладилар: “Сизлар менинг ва тўғри йўлда юрувчи, ҳидоят топгани хулафоларимининг йўлини тутиб, уни озиқ тишларингиз билан тишлагандек маҳкам ушланглар. Динга янгиликлар киритишдан сақланинглар, албатта, ҳар қандай бидъат залолатдир” (Абу Довуд ва Термизий ривояти).\nУламолар бидъатни икки қисмга бўлганлар: бидъати ҳасана (яхши бидъат) ва бидъати саййиа (ёмон бидъат).\nБидъати ҳасана деб, шариатда асли бўлган амални шу аслга таяниб, уни шакллантириш учун жорий қилинган қўшимча амалларга айтилади. Бунга ҳазрат Умар (р.а.)нинг ишларини мисол қилиш мумкин. Суннат амал бўлган таровеҳ намозини Расулуллоҳ (с.а.в.) жамоат билан ўқимас эдилар. Ҳазрат Умар эса халифалик даврларида мазкур намозни имомга иқтидо қилиб, жамоат билан ўқишни жорий қилдилар ва: “Қандай яхши бидъат бўлди”, дедилар. Шунга биноан диний илмлар ўргатиш учун алоҳида мадрасалар қуриш, китоблар чоп этиш, масжидларга гилам солиш, мавлид ўқиш сингари дин асосларига зид бўлмаган амаллар бидъати ҳасана бўлади. Унга амал қилиш жоиз ва у залолатга бошламайди.\nБидъати саййиа эса, шаръий аслга эга бўлмаган бирор нарсани жорий этиш ёки шаръий аслни хилоф равишда айрича талқин қилишдир. Бу эътиқод масалаларига тааллуқли бўлиб, шариат кўрсатган эътиқоддан четга чиқиш, ақидавий масалаларда ғулувга кетишдир. Имом Молик (р.ҳ.)дан бир киши Қуръони каримдаги “(У) Арш узра “муставий” бўлмиш Раҳмондир” (Тоҳа, 5) оятидаги “муставий” сўзининг кайфияти ҳақида сўраганида, у киши: “Муставий”нинг маъноси маълум, лекин унинг кайфияти номаълум, аммо бу ҳақда савол бериш бидъатдир”, дея у кишини мажлисдан ҳайдаб юборишга буюрганлар. Оятдаги “муставий бўлди” ибораси “тик турди”, “тўғри бўлди”, “чиқиб жойлашди”, “эгаллади” каби маъноларни билдиради. Булардан қайси бири тўғри ёки нотўғрилиги устида ва Аллоҳнинг қандай ҳолатда муставий бўлиши ҳақида фикр юритиб, ғулувга кетиш айни бидъати саййиадир. Бу каби оятларга фақат имон келтириб, Аллоҳдан эканлигини тасдиқлаб қўйишнинг ўзи кифоя. Қуръони каримда бундай баён қилинади: “У Сизга Китобни (Қуръонни) нозил қилган зотдир. Унда шу Китобнинг “онаси” саналмиш (маъноси) аниқ оятлар ва (шу билан бирга) яна муташобиҳ (маъноси Ўзидан бошқага номаълум) оятлар ҳам бор...” (Оли Имрон, 7).\nДемак, сўзсиз имон келтириш шарт бўлган нарсалар устида баҳс юритиш бидъати саййиалардан бўлиб, у залолат ва оғир гуноҳдир.\nСалаф уламолари аҳли сунна вал-жамоадан бошқа барча фирқаларни “аҳли бидъат” деб номлаганлар. Чунки улар аҳли сунна вал-жамоа эътиқодига зид бўлган ақидаларни илгари суришган. Масалан, хаворижлар гуноҳи кабира қилган қилган киши кофир бўлади десалар, мўътазилалар ундай киши имондан чиқади, аммо кофир бўлмайди, дейдилар. Қадарийлар тақдирни инкор қилсалар, жабарийлар эса, инсон савоб ва гуноҳ ишларни қилишга мажбурдир, дейдилар. Мазкур ақидаларнинг барчаси аҳли сунна вал-жамоа эътиқодига зид бўлиб, ундай эътиқодда бўлиш залолатдир.\nУламоларнинг бидъат аҳли билан ўтириш, ҳамсуҳбат бўлишдан қайтарганлар. Жумладан, Ҳасан Басрий (р.ҳ.): “Бидъатчи фосиқ билан ўтирма, акс ҳолда, қалбинг унинг гапига мойил бўлади ва натижада ҳалок бўласан. Унга қарши чиққан тақдирингда, қалбингга мараз киради”, деганлар. Яҳё ибн Касир эса: “Агар йўлда бидъатчига йўлиқиб қолсанг, бошқа йўлга бурилиб кет”, деб айтганлар.\nАллоҳ таоло барчаларимизни Ўзининг йўлидан адаштирмасин!\n2013 йил 11 мартда эълон қилинган 4792 марта кўрилган


Ўзбекистон Қаҳрамони Малика Абдуллахўжаева 86 ёшида вафот этди\nЎзбекистон илм-фани оғир жудоликка учради. Тиббиёт соҳасидаги таниқли олима, Ўзбекистон Фанлар академиясининг академиги Малика Абдуллахўжаева шу йил 26 июнда 86 ёшида вафот этди. Бу ҳақда Ўзбекистон Миллий ахборот агентлиги хабар берди.\nМалика Абдуллахўжаева 1932 йил 28 ноябрда Россия Федерациясининг Москва шаҳрида туғилди. 1956 йили Тошкент давлат тиббиёт институти (ҳозирги Тошкент тиббиёт академияси)ни тугатиб, Россия Фанлар академияси Мия институти аспирантурасида таҳсил олди. Дастлаб номзодлик, кейинчалик докторлик диссертациясини ҳимоя қилди. Илм-фан соҳасидаги кўп йиллик хизматлари учун 2000 йилда Ўзбекистон Республикаси Фанлар академиясининг ҳақиқий аъзоси этиб сайланди.\nМалика Абдуллахўжаева ўз меҳнат фаолиятини 1960 йили Тошкент давлат тиббиёт институти ассистенти сифатида бошлади. Истеъдодли олима қарийб 60 йиллик илмий-педагогик фаолияти давомида рентгенология, радиология ва онкология илмий-тадқиқот институти (ҳозирги республика ихтисослаштирилган онкология ва радиология илмий-амалий тиббиёт маркази) лабораторияси мудири, Тошкент давлат тиббиёт институтида кафедра мудири, Ўзбекистон Республикаси патологоанатомик маркази директори каби лавозимларда самарали меҳнат қилиб, мамлакатимизда соғлиқни сақлаш соҳасини ривожлантириш, тиббиёт фанининг долзарб масалаларини тадқиқ этиш, юқори малакали илмий-педагог кадрлар тайёрлаш ишига муносиб ҳисса қўшди.\nЗаҳматкаш олиманинг тиббиёт соҳасининг назарий ва амалий масалаларига бағишланган 300 дан зиёд илмий мақолалари, 20 га яқин китоб ва монографиялари ҳамда 10 га яқин муаллифлик ишлари юртимиз ва хорижий мамлакатлар олимлари ва мутахассисларига яхши маълум. Айниқса, мамлакатимизда патологоанотомик хизматни ташкил этиш, мазкур соҳадаги самарали илмий ишланмалари билан янги ва замонавий тиббиёт йўналишларини ривожлантириш борасида фидокорона меҳнат қилиб, ўзининг илмий изланишлари, раҳбарлик маҳорати, катта билим ва тажрибаси, амалий ташаббуслари билан кенг жамоатчилик ўртасида юксак ҳурмат ва эътибор қозонди.\nЖонкуяр устоз сифатида кўплаб ёшларга сабоқ берган илм-фан фидойисининг бевосита раҳбарлигида ўнлаб фан номзодлари ва фан докторлари тайёрланди.\nАкадемик Малика Абдуллахўжаеванинг мамлакатимиз илм-фанини ривожлантириш борасидаги хизматлари давлатимиз томонидан муносиб тақдирланди. У Ўзбекистон Қаҳрамони унвони ва “Меҳнат шуҳрати” ордени билан мукофотланган эди.\nАтоқли олима, меҳрибон устоз, камтарин инсон Малика Абдуллахўжаеванинг хотираси қалбларимизда ҳамиша сақланиб қолади.\nТўрт фуқаро Ўзбекистон Қаҳрамони унвонига муносиб топилди\nТаниқли Людмила Иванова бугун, 7 октябрь куни 83 ёшида вафот этди\nШифохонада режалаштирилган даво муолажаларини олиши керак бўлган актриса жонлантириш бўлимида ҳаёт билан видолашди.\nҚаҳрамони этди Ўзбекистон Малика ёшида вафот Абдуллахўжаева


Самарқандда байрам олдидан 11 нафар аёл жазодан озод қилинди - zarnews.uz\nЖиноятга жазо муқаррар. Лекин бундан кўзланган мақсад жиноятчидан ўч олиш эмас, уни тарбиялашдир. Шафқатсизлик эса ҳеч қачон тарбия воситаси бўлмаган. Шу боис бағрикенглик, кечиримлилик халқимизнинг ўзига хос хислатларидан. Бу борада айниқса, нозик хилқат саналмиш хотин-қизларга алоҳида эҳтиром кўрсатилади.\nЗотан, киши билиб-билмай, бехосдан ёки оқибатини тушунмай, ҳуқуқий билимсизлик оқибатида жиноят содир қилиб қўйиши мумкин. Унинг ҳаракатига албатта қонуний баҳо берилиб, тегишли жазо тайинланади. Бироқ унинг ота-онаси, оиласи, фарзандлари, қариндошлари чеккан азиятни ҳеч нарса билан баҳолаб бўлмайди.\nИнсонпарварлик тамойилига асосланган қонунчилигимизда бу масала ҳисобга олиниб, қилган қилмишларидан чин кўнгилдан пушаймон бўлган, тузалиш йўлига қатъий ўтган, жазо муддатини ўташи даврида ўрнатилган тартиб-қоидаларини бузмаган, ИИБ органлари томонидан ижобий тавсифнома берилган маҳкумларни муддатидан олдин жазодан озод қилиш амалиёти жорий қилинган.\nХотин-қизлар байрами олдидан бу амалиёт вилоят судлари томонидан 11 нафар аёл кишига нисбатан қўлланилиб, муддатидан олдин жазодан озод қилинди.\nЖумладан, Паст Дарғом туманидаги ИИБ 37-сонли манзил колониясида 10 нафар маҳкум ва маҳкумаларнинг ишлари жиноят ишлари бўйича туман суди томонидан сайёр суд мажлисида кўрилди.\nАниқланишича, озодликдан маҳрум қилинган Сарвиноз Ҳасанова ушбу манзил колонияда яна 1 йилу 11 ой 25 кун жазо ўташи керак эди. У жазодан шартли равишда озод қилиниб, уйига кузатиб қўйилди.\nМаҳкума Сожида Қўзиева яна 7 ой 2 кун озодликдан маҳрум бўлиши керак эди. Унинг жазоси енгилроғи билан, яъни ахлоқ тузатиш ишлари билан алмаштирилди.\nШунингдек, жиноят ишлари бўйича Иштихон туман судининг навбатдаги сайёр суд мажлиси Ўзбекистон маҳалла фуқаролар йиғини биносида ташкил этилди. Суд мажлисида 5 нафар шахс, улардан икки нафари аёл киши, муддатидан илгари жазодан шартли равишда озод қилинди.\nЖумладан, Нигора Тиркашевага содир қилган қилмиши учун ахлоқ тузатиш жазоси тайинланган эди. Жазонинг ўталмай қолган қисми 1 йил 2 ой 27 кун эди. Н.Тиркашева қилмишидан пушаймонлиги, қатъий тузалиш йўлига ўтганлиги инобатга олиниб, инсонпарварлик тамойили асосида жазонинг ўталмай қолган қисмидан озод қилинди.\nОзодликдан чеклаш жазоси тайинланган Нурия Ўрозова ҳам ўталмаган 8 ой 24 кунлик жазодан муддатидан илгари шартли равишда озод қилинди. Энди улар янгидан соғлом турмуш тарзи бошлаш ниятини билдиришди.\nБундай хайрли тадбирлар давом эттирилмоқда.\nСамарқанд вилояти суди раисининг ўринбосари.\nТеглар: авф этиш\nСамарқандлик 7 нафар собиқ маҳкум Наврўзни оиласи бағрида нишонлади\nОқдарёда 11 нафар маҳкум ўталмай қолган жазодан муддатидан илгари озод қилинди\nСамарқандда ўтган йили 22 нафар шахс оқланган\nСамарқандлик 7 киши афв этилди\nОқдарёда 7 нафар шахс жазони ўташдан муддатидан илгари шартли озод қилинди


Эртага Ислом қоидаларига кўра насия савдо мавзусида семинар бўлиб ўтади\n2021 йил 9 октябр, шанба куни Тошкент шаҳрида «Ислом молияси» лойиҳаси ҳамда «Islamic Business and Finance» (IsBF) компанияси томонидан «Ислом молияси: насия савдо қоидалари, муаммолари ва ечимлари, ижара ҳамда бизнесда барака омиллари» мавзусида амалий семинар ўтказилади.\nСеминар давомида иштирокчилар қуйидаги билим-кўникмаларга эга бўлишади.\n– Ислом молияси ҳақида асосий тушунчалар;\n– Ислом молия тизими ва анъанавий молия тизими ўртасидаги фарқлар;\n– Ислом молиясидаги асосий тақиқлар;\n– Ислом молиясида қўлланиладиган савдо шартномалари;\n– Бизнесда барака омиллари ва бошқа турли хил мавзулар.\n– Бўлиб тўлаш (халқ тилида «рассрочка» деб ҳам номланади);\n– Дистрибьютор/дилерликнинг Ислом молиясига мувофиқ кўриниши;\n– Шартномаларда «жарима», «пеня» каби молиявий жазолар;\n– Анъанавий лизингнинг Ислом молиясига номувофиқ бўлган жиҳатлари;\n– Сармояни кўпайтиришнинг Ислом молияси талабларига жавоб берадиган шакллари каби масалаларга жавоб олиш мумкин.\nУшбу семинар Ислом молияси ва банкчилиги бўйича кўп йиллик тажрибага эга мутахассислар томонидан ўтказилади. Жумладан, Ўзбекистон мусулмонлари идораси бўлими мудири, «Зикр аҳлидан сўранг» ҳайъати аъзоси Муҳаммад Айюб домла Ҳомидов, Жаҳонгир Имамназаров, Музаффаржон Низомиддинов, Козимхон Тўраев, Музаффар Ҳусниддиновлар иштирок этишади.\nШунингдек, барча семинар-тренинг қатнашчилари учун махсус телеграм гуруҳи очилади. Бу телеграм гуруҳида барча асосий тренерлар ҳам бўлишади. Иштирокчилар тренингдан кейин ҳам амалий саволларига жавоб олишлари мумкин.\nСеминарда иштирок этиш нархи:\n* 500 000 сўм (офлайн қатнашувчилар учун);\n* 300 000 сўм (онлайн қатнашувчилар учун)\nИштирок этишни истаганлар қуйидаги ҳавола орқали рўйхатдан ўтишлари ва тўлов қилишлари мумкин:\nТўловларни қандай амалга ошириш мумкин?\nАгар иштирокчи жисмоний шахс бўлса, тўловларни Payme иловаси ёрдамида амалга ошириши мумкин.\nЮридик шахслар тўловларни ўз ҳисоб рақамларидан ҳам тўлаш имконияти мавжуд.\nШартнома олиш учун менежер билан боғланиш лозим: @IsBF_Trening (телеграм)\nҚўшимча маълумотлар: +998992772000\n218 марта ўқилди\nДругие материалы в этой категории: « Имом Бухорий мажмуасида 10 минг ўринли масжид қурилади\tЎзбекистонда бутун дунё туркий халқлари умумий аждодининг эҳтимолли қабри аниқланди »\nПрезидент маслаҳатчиси Жиддадаги нуфузли саммитда қатнашди\n100 нафар бош имом-хатиб билим ва малакаси оширилади\nНаманган вилоятининг таниқли уламолари Чортоқ туманига ташриф буюрди\n«Kurier» нашри: "Беғубор табиат ва меҳмондўст одамлар билан Буюк Ипак йўли романтикасидан баҳра олинг"\nТуркияда Фотиҳ Султон давридаги масжид қайта тикланади\nҚозоғистон бош масжидига буюк аждодимиз ал-Фаробий номи берилди


Тошкентда чет эл валютасида катта миқдорда пул ўғирланди. ИИББ жами 6 киши қўлга олинганини хабар қилди\n15:07 / 10.08.2018 28263\nШу йилнинг 6 август куни соат 21:30да 102 телефон рақамига Яккасаройдаги уйда ўғрилик содир этилгани ҳақида хабар келиб тушди, деб хабар бермоқда пойтахт ИИББ ахборот хизмати.\n30 ёшли Гулноза ва унинг ҳамроҳи 20 ёшли Жамшиднинг сўзларига кўра, улар уйда йўқлигида аёлга тегишли уйнинг сотувидан олинган 23 500 АҚШ доллари ўғирланган. Ушбу ҳолат бўйича Ўзбекистон Республикаси Жиноят кодексининг 169-моддаси билан жиноят иши очилган.\nЖабрланувчининг таъкидлашича, Яккасаройдаги уйни сотиб, бошқа тумандан жой олишга уни Жамшид ундаган. Шунинг учун аёлнинг яқини сифатида Жамшид ҳам сўроқ қилинди. Жамшид ўғриликни фош этишда ҳамкорлик қилишга тайёрлигини билдириб, ҳақиқатдан ҳам пулни ўғирлаш нияти бўлганини тан олди. Шу мақсадда у 30 ёшли К.Азизга эшик калитидан бир нусха ясатиб олган ва уйда ҳеч ким йўқлигида Азизнинг таниши келиб пулларни ўғирлаши керак бўлган. Бироқ, Азиз Жамшиддан яшириб калитдан яна битта нусха ясаган ва режадаги ўғрилик содир этилишидан олдин пулларни ўзлаштириб олган. Яъни ўғрини қароқчи урган.\nТезкор-қидирув тадбирлари натижасида жами 6 киши қўлга олинган. Тергов ҳаракатлари давом этмоқда.


«Арсенал» мухлислари космонавт аёлга аталган баннерни кўтаришди\nРоссиянинг «Арсенал» клуби мухлислари «Рубин»га (0:1) қарши ўйинда собиқ космонавт, Давлат Думаси депутати Валентина Терешковага аталган баннерни кўтаришди.\n«Валя, ты просто космос!» [кўчма маънода, Валя, сен ажойиб аёлсан] — деб ёзилган эди баннерда.\nЭслатиб ўтамиз, 10 март куни Терешкова Давлат Думаси мажлисида амалдаги президентнинг сайланиш муддати бўйича чекловларни олиб ташлашни таклиф қилган эди.\nТерешкова сўзларига кўра, Россия президенти Владимир Путиннинг ўз лавозимида қолиши – мамлакат учун «барқарорлик омили»дир. Ўз навбатида Путин бунга қарши эмаслигини, аммо Конституция суди бу таклифнинг нақадар қонуний эканига изоҳ бериши лозимлигини таъкидлади.\nТерешкованинг ташаббуси русийзабон ижтимоий тармоқларда турли баҳс ва мунозараларга, эътирозларга сабаб бўлди.


Россияда Ўзбекистон ИИВнинг собиқ ходими ҳибсга олинди | Qalampir.uz\nРоссияда Ўзбекистон ИИВнинг собиқ ходими ҳибсга олинди\nОлам\t08 Декабрь 2020 20:57 37101\nРоссиянинг Санкт-Петербург шаҳри суди Ўзбекистон Ички ишлар вазирлиги собиқ ходими Жаффар Ирназаровни икки ойга тергов изоляторияга жўнатди. У терговга кўра, болалар майдончасида боланинг қўлини синдирган.\n“Ирназаров Ўзбекистон Республикаси ИИВ пенсионери экани аниқланди, яъни у тергов ва бошқа жараёнларни ўтказиш тактикаси билан таниш. У юриспруденсия соҳасида тасаввурга эга”, дейилади хабарда.\nШу муносабат билан суд уни 2021 йил 6 февралгача тергов ҳибсхонасида сақлашга қарор қилган. У РФ Жиноят кодексининг 112-моддаси 2-қисми “в” бандида (Вояга етмаган шахснинг соғлигига қасддан ўрта даражада зарар етказиш) назарда тутилган жиноятни содир этишда гумонланяпти.\nАввалроқ ИИВнинг шаҳар ва Ленинград вилояти бўйича штаб-квартираси дам олиш кунлари болалар майдончасида вояга этмаганлар ўртасида можаро келиб чиққанлиги, унда болалардан бирининг отаси аралашгани ҳақида хабар берганди. Натижада, ота ўғли билан жанжаллашган боланинг қўлини синдирган.\nҲодиса муносабати билан жиноий иш қўзғатилган. Санкт-Петербург прокуратураси терговни ўз назоратига олган ва иш Тергов қўмитасининг Санкт-Петербург бўйича бошқармасига юборилган.\nТергов маълумотларига кўра, эркак атайлаб ўғлининг рақибини итариб юборган, натижада у шикстланган. Терговчилар, шунингдек, Ирназаров Россияда ноқонуний юрган деб ҳисоблашяпти, чунки у аслида рўйхатдан ўтмаган манзилни номлаган ва сохта бўлиши мумкин бўлган ҳужжатларни тақдим этган. Ҳужжатлар тергов давомида текширилади.\n28 Февраль 13:38 58418\n28 Февраль 12:08 52966\n02 Март 17:10 38848\n28 Февраль 10:04 32106\n28 Февраль 21:38 26089


“Орзу лайнери”нинг Тошкентдан Ригага парвози шов-шувларга сабаб бўлди Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Орзу лайнери”нинг Тошкентдан Ригага парвози шов-шувларга сабаб бўлди 15:04, 12 январь\tШу кунларда Латвиянинг қатор оммавий ахборот воситалари ўз электрон порталларида Тошкент - Рига - Тошкент авиайўналиши биринчи маротаба “Boeing-787 Dreamliner” самолёти воситасида амалга оширилаётгани ҳақидаги хабарни тарқатмоқда. Илгари маълум қилинганидек, “Ўзбекистон ҳаво йўллари” Миллий авиакомпанияси ўтган йилнинг августида ана шу русумдаги ҳаво лайнернинг соҳиби бўлган эди, деб ёзади “Жаҳон” АА.\nЛатвия оммавий ахборот воситалари “Бу воқеа Латвия ва Ўзбекистон ўртасидаги икки томонлама муносабатлар изчил ривожланиб бораётганининг тасдиғи бўлди”, дея тавсифлашмоқда.\nУшбу мавзуга бағишланган хабарларда “Орзу лайнери” энг замонавий двигател билан жиҳозлангани, кам шовқин чиқариши ва минимал даражада ёқилғи сарф қилиши билан бошқаларидан ажралиб туриши алоҳида таъкидланади.\n“Ўзбекистон ҳаво йўллари” Миллий авиакомпаниясида мазкур замонавий ҳаво кемасига хизмат кўрсатадиган тегишли инфратузилма тайёрланган, 2 учувчи-инструктор ва 18 нафар учувчидан иборат янги жамоа шакллантирилган. Бугунги кунда “Uzbekistan Airways Technics” корхонасида 64 нафар мутахассис, жумладан, 6 нафар инструктор мавжуд. Улар инженер-техник ходимларни тайёрлашади.”, деб ёзади Латвия оммавий ахборот воситалари.


Ла Лига. «Реал» «Сосьедад»ни йирик ҳисобда мағлуб этди ва энг яқин таъқибчисидан 8 очкога ўзиб кетди\nЛа Лига. «Валенсия» «Гранада»ни мағлуб этди, «Вильярреал»да кутилмаган мағлубият\nЛа Лига. «Севилья» дуранг қайд этиб, «Реал» билан очколар фарқини қисқартирди\nИспания Кубоги. «Валенсия» «Атлетик»ни ортда қолдириб, финалга йўл олди\nЛа Лига. «Реал Сосьедад» қолдирилган ўйинда ғалаба қозониб, 6-ўринга кўтарилди\n«Барселона» Кристенсен билан келишувга эришди\nЛа Лига. «Барселона» «Атлетик»ни тор-мор этиб 4-ўринга қайтди, Дембеледа гол ва 2та ассист\nЛа Лига. Лодининг дубли «Атлетико»ни 4-ўринга олиб чиқди\nЛа Лига. Бенземанинг сўнгги дақиқалардаги голи «Реал»га дербида ғалаба келтирди ва бошқа натижалар\nСимеоне: «МЮ» «Атлетико»нинг ягона хатосидан фойдаланди»\nКальехон Ла Лигага қайтиши мумкин\nЛа Лига. Баскония дербисида «Атлетик» «Сосьедад»ни тор-мор этди, «Бетис» 3-ўринни мустаҳкамлади\nЛа Лига. Обаменгнинг дубли «Барселона»га «Валенсия» устидан йирик ғалаба келтирди, «Севилья» очко йўқотди\n«Реал»нинг ёзги трансфер ойнасидаги энг асосий икки мақсади аниқ\nАгуэро: «Барселона»га Месси билан бирга тўп тепиш учун ўтганман, бунда пулнинг ўрни йўқ»


Наманган ва Навоийда мотоцикл ишлаб чиқарувчи заводлар қурилади - Carzone.Uz\nНаманган ва Навоийда мотоцикл ишлаб чиқарувчи заводлар қурилади\nМамлакат автомобиль саноатини диверсификациялаш доирасида мотоцикл ишлаб чиқарувчи заводлар қуриш бўйича иш олиб борилмоқда. Бу ҳақда Sputnik сайти маълум қилди.\n“Ўзавтосаноат” раҳбари Умиджон Салимовнинг айтишича, Наманган вилоятида Хитойнинг Lifan компанияси билан ҳамкорликда корхона бунёд этилади. У скутер, мотоцикл ва юк ташувчи уч ғилдиракли мотороллерлар ишлаб чиқаради. Ушбу техника бизнинг автосаноатда янгиликдир. Корхона Норин механика заводи негизида йилнинг охирига қадар ишга туширилиши режалаштирилмоқда.\nСалимов, шунингдек, автосаноатда аввалгидек хатоликлар қайтарилмаслиги ва рақобатни ривожлантиришга ҳаракат қилинишини айтди. Айнан шунинг учун ҳам “Ўзавтосаноат” Ҳиндистоннинг Bajaj ширкати билан яна бир лойиҳани ишга туширмоқчи.\n“Навоийда Ҳиндистон бозорининг етакчиларидан бири Bajaj билан ишлаб чиқаришни йўлга қўйишни ўрганиб чиқмоқдамиз. Биз улар билан ҳам мотоцикл техникаси ишлаб чиқаришни ташкил этиш бўйича музокара олиб бормоқдамиз”, деди Салимов.\nЭслатиб ўтамиз: ўтган йилнинг охирида “Ўзавтосаноат” ва Жанубий Кореянинг DK Group компанияси мотоцикл ва уч ғилдиракли юк мотороллерлари ишлаб чиқариш бўйича битим имзолаган эди.\nLifan Хитойнинг енгил автомобиль, автобус, мотоцикл, скутер, квадроцикл ишлаб чиқаришга ихтисослашган йирик компанияларидан бири. Унинг қароргоҳи Чунцин шаҳрида жойлашган бўлиб, компанияда жами 13 мингдан зиёд ишчи-ходим хизмат қилади.\nBajaj Ҳиндистоннинг улкан компанияларидан бўлиб, асосан, мотоцикл ва тижорий транспорт ишлаб чиқаради. Икки ва уч ғилдиракли транспорт воситаси ишлаб чиқариш бўйича дунёда учинчи ўринни эгаллайди. Ҳинд бренди Лотин Америкаси, Африка, Яқин Шарқ, Жанубий ва Жануби-Шарқий Осиё ҳамда Европада машҳурдир.


РАЗИЛЛИК ОРТИДАН ҚОТИЛЛИК\nТайинли касб-корни эгалламаган, коллеждаги ўқишни охирига етказмаган Ойбек Сулаймонов маълум вақт ўзга юртларда ёлланма ишчи бўлиб ишлаб юрди. Ўтган йилнинг бошларида Жиззахга қайтган Ойбек ота-онасига уй ишларида қарашиб вақт ўтказарди. Баҳор фасли охирлаб бораётганида О.Сулаймонов иш излаб Бахмал тумани томон йўл олди.\nБироқ у ердан ўзига маъқул иш топа олмади. Тушлик пайтида нима қилишини билмай дарахт соясида турганида у томон келаётган вояга етмаган Мадина Ҳамидовага (жабрланувчининг исм-фамилияси ўзгартирилган) кўзи тушиб, миясида жирканч ният пайдо бўлди. Ёш қизчани алдаб, ўзининг қабиҳ ниятига етиш режаларини туза бошлаган Ойбек Мадина яқинига етиб келганида уни суҳбатга тортди.\nАввалига янги кўчиб келган қўшни аёл билан муносабатлари ёмон эмасди. Салимахон (исм-фамилиялар ўзгартирилган) эрталаб ишга кетиб, кеч қайтарди. Ишдан қайтганида подъезд ёнида ўтирган қўшнилар билан бирров саломлашиб ўтар, фикру хаёли ёлғиз ногирон ўғли билан банд, гап сотишга ҳуши ҳам, вақти ҳам йўқ эди.\nДам олиш кунлари ўғли билан кўчада сайр қиларди. Арзимаган ғийбат гаплар туфайли янги қўшни Фаридахон билан айтишиб қолади. Хуллас, унинг турли ноўрин гапларидан безиллаб, уйни сотиб, кўчиб кетишга қарор қилди. Нотариал идорага учради. Нотариус олди-сотди шартномаси учун хонадоннинг кадастр ҳужжати, коммунал хизмат идораларидан маълумотномалар зарурлигини тушунтирди.\nИнсон ўзининг онги ва ақл-идроки билан бошқа жонзодлардан устун туради. Аммо айрим кимсаларнинг кўра-била туриб, нафси устун келиб, ғайриқонуний ишларга қўл ураётгани ачинарли ҳолат.\nНукуслик Раметулла Азилханов ўз қилмишининг устаси фарангларидан бўлиб чиқди. У илгари бир неча маротаба гиёҳванд моддалар савдоси билан боғлиқ бўлган жиноятлари учун жазога тортилгандан кейин ҳам тегишли хулоса чиқармади ва яна жиноят йўлига қадам қўйди.\nНАЗОРАТЧИ ҚОНУН ОЛДИДА ЖАВОБ БЕРДИ\n— Ким бор? "Свет"дан келдим, уйда биров борми?\n— Келаверинг, уйдамиз.\nЗубай ака назоратчига пешвоз чиқиб, саломлашиш учун унга қўл узатди. Назоратчи эса беписандлик билан дам қўлидаги қоғозларга, дам ҳисоблагичга қараб, ўзига-ўзи гапиргандек бўлди.\n— Ҳозир ҳамма пластикли электр ҳисоблагич ўрнатаяпти. Сиз ҳам ўрнатинг, мажбурий. Агар ўрнатмасангиз қоидабузарлик, дея сизга жарима солдираман.\n— Нега жарима солдирасиз? Ахир қарзимиз йўқ-ку! Бунинг устига тўловларни ойма-ой тўлаб келаётган бўлсак, — деди Зубай ака норозилигини яшира олмай.\n— Алло! Ака, қаердасиз? Менга машина керак эди…\nШодиёр (исм-фамилиялар ўзгартирилган) укаси Дониёрнинг бу қўнғироғидан нима демоқчилигини англади-ю, унга ортиқча савол бериб ўтирмай, жавоб қила қолди:\n— Манзилни айт, ҳозир етиб бораман!\nДониёр манзилни айтди. Шодиёр эса шу вақтда ошнаси Мансур билан чойхонага — ошхўрликка кетаётгани ёдига тушиб, унга юзланди:\n— Мансур, юр, укам фалон ерда турибди. Машинангда борамиз-у, у билан кўришиб, кейин чойхонага ўтиб кетаверамиз.\nМансур аввалига розилик бергиси келмади. Аммо Шодиёрга тез-тез "иши тушиб туриши"ни ҳисобга олдими, ё ўртоғининг юзидан ўта олмадими, машина рулини у айтган манзил томон бурди.\nНОҚОНУНИЙ ФАОЛИЯТГА ЧЕК ҚЎЙИЛДИ\nАждодларимиз асрлар давомида одил жамиятни орзу қилиб, ҳақиқат учун курашиб келди. Шунинг учун ҳам Ўзбекистон истиқлолга эришгач, ҳуқуқий демократик давлат қуриш ва эркин фуқаролик жамияти барпо этишни ўз олдига асосий мақсад қилиб қўйди.\nШунинг баробарида, халқаро ҳуқуқ нормалари ва андозаларига тўлиқ жавоб берадиган Конституция ҳам қабул қилиндики, унда давлатимизнинг мақсади, суверенитети, ички ва ташқи сиёсат борасидаги принциплари ўз ифодасини топиши билан бирга, ушбу ҳужжат фуқаролар учун муносиб ҳаётни таъминлаш, барқарор бозор иқтисодиётига асосланган демократик давлат, фаровон жамият учун ҳуқуқий пойдевор яратиб берди.\nИнсонга умр бир марта берилади. Кимлардир буни яхши амаллар билан ўтказади. Яна кимлардир умрини беъмани ишларга сарф этади. Биринчи тоифага кирадиган одамлар бутун ҳаёти давомида меҳнат қилиб, ҳалол йўл билан яшайдилар. Иккинчи тоифадагилар эса ўзгалар мулкига кўз олайтирадилар.\nШундай шахслардан бири Саттор Аминов (исм-фамилиялар ўзгартирилган)дир. У ўзининг ножўя хатти-ҳаракатлари сабаб бир неча бор суднинг қора курсисига ўтиришга ҳам улгурган.\nҚИМОРХОНАГА АЙЛАНГАН ХОНАДОН\nҲар бир инсон янги иморат барпо этар экан, шу хонадонда бахтли кунларни ўтказишни, фарзандларини комил инсон этиб тарбиялашни ният қилади. Шу мақсадда хонадонига олиб кириладиган ҳар бир нарсани, у хоҳ буюм, хоҳ озиқ-овқат бўлсин, ҳалол меҳнат билан топилган маблағ эвазига топишга интилиб яшайди.\nЛекин шундай инсонлар ҳам борки, бундайлар муқаддас кошонани, яъни ўзи яшаётган ва фарзандлари камол топаётган гўшани арзимас пул ҳисобига булғашдан ҳам тап тортмас экан. Шундай кимсалардан бири Азиз Илҳомов(исм-фамилиялар ўзгартирилган)дир.\nБугун корхоналар ҳамда аҳолининг коммунал хизматлар борасидаги қарздорлигини бартараф этиш долзарб масалалардан бўлиб қолмоқда. Шу боис қарздорлиги мавжуд истеъмолчилар қонун йўли билан тармоқдан узиб қўйиляпти ва бартараф этилмаган қарздорлик суднинг тегишли қарори билан ундирилмоқда.\nШу билан бирга, хизмат кўрсатувчи корхоналар раҳбар ва ходимларининг масъулиятини кучайтириш чоралари ҳам кўрилмоқда. Йиғилган тўловларни кирим қилмасдан шахсий эҳтиёжига ишлатиб юборган, товламачиликка қўл урган нопок назоратчи ходимларга нисбатан эса жазо муқаррарлиги таъминланаяпти.


Президент «Olmazor business city»ни бориб кўрди...\n09.10.2019 16:49 0 3042\nЛойиҳалар, ташаббуслар изчил амалга ошмоқда. Кечаги режалар бугун ҳақиқат, деб хабар бермоқда президент матбуот хизмати.\nДавлатимиз раҳбари 9 октябрь куни ушбу мажмуага ташриф буюриб, бунёдкорлик ишларини кўздан кечирди. Қурилишда қўлланилаётган инновацион, энергия тежамкор технологияларга алоҳида эътибор қаратди.\n— Уйлар сонини кўпайтириш, энергияни тежаш орқали турар жойлар нархини арзонлаштириш керак. Бунинг учун қурилиш материаллари, базальт толаси ишлаб чиқариш корхоналарини кўпайтириб, ҳар бир ҳудудга етказиб бериш зарур, — деди Шавкат Мирзиёев.\n— Қуриш бу биринчи қадам. Асосийси — малакали эксплуатация. Уйларга, одамларга сифатли хизмат кўрсатиш, муҳандислик ускуналаридан самарали фойдаланиш зарур, — деди давлатимиз раҳбари қурувчи ва мутасаддилар билан суҳбатда.\nШу ерда Олмазор тумани фаоллари билан ҳам мулоқот бўлди.


Ижтимоий тармоқларда қаттиқ муштлашув акс этган лавҳа тарқалди (видео)\nИжтимоий тармоқларда қаттиқ муштлашув акс этган...\n18.01.2019 15:36 0 4870\nИжтимоий тармоқларда бир гуруҳ йигитлар муштлашаётгани тасвирланган лавҳа тарқалди.\nАввалига лавҳада 20-25 ёшлар чамасидаги икки йигитнинг оғзаки тортишаётгани кўринади, сўнг уларнинг шундоқ орқасида уч йигит ўзлари тенгқур битта болани аёвсиз калтаклаётгани акс этади. Ўша жойда турган икки аёлнинг ҳай-ҳайлашига қарамай, муштлашув шафқатсиз кўринишда давом этади. Олатасир муштлашувда икки йигитни тўрт-беш нафар бола ураётганини кўриш мумкин... Натижада бир бола зарбадан ҳушидан кетади. Шундаям уни ураётганлардан бири тўхтамайди: ҳушсиз йигитнинг бош қисмига тепади!\nЛавҳадаги гап-сўзлардан воқеа водий вилоятларида юз берганини тахмин қилиш мумкин, холос. Ҳодисанинг қачон содир бўлгани ҳам аён эмас.\nҲозирча ҳуқуқни муҳофаза қилиш органлари ушбу воқелик юзасидан изоҳ бергани йўқ.\nОгоҳлантириш: Бу видеода зўравонлик саҳналари бор! Юраги бўшларга қуйидаги видеони кўриш тавсия қилинмайди (+18).\nмуштлашув ҳуқуқни муҳофаза қилиш органлари\nЖамият 31/05, 13:52\nТаълим 01/05, 14:01


Европа давлатлари мигрантларни тўхтатиш учун тўсиқ қурмоқчи | Qalampir.uz\nЕвропа давлатлари мигрантларни тўхтатиш учун тўсиқ қурмоқчи\nОлам\t09 Октябрь 18:34 3369\nПольша, Греция ва Литва каби Европа Иттифоқига аъзо 12 давлатнинг Ички ишлар вазирлари Брюсселдан ноқонуний миграцияга қарши тўсиқлар ўрнатишни молиялаштиришни сўраб, хат юборди. Бу ҳақда “Deutsche Welle” нашри хабар бермоқда.\nЕвропа Комиссиясига юборилган хатда, ички ишлар идораси раҳбарлари ушбу қадам ЕИга қўшни давлатларининг муҳожирларни қурол сифатида ишлатиишларига қарши туриш учун зарур деб, ёзилган.\nМактубда таъкидланишича, “жисмоний тўсиқ” “чегараларни ҳимоя қилишнинг самарали усули” ҳисобланади ва бу нафақат муҳожирларни биринчи қарши оладиган давлатлар, балки бутун ЕИ манфаатларига мос келади.\n“Бу қонуний чора, биринчи навбатда, Европа Иттифоқи бюджетидан қўшимча ва етарли маблағ олиши керак”, деб ёзган вазирлар.\nҚайд этилишича, ҳужжатни Австрия, Болгария, Кипр, Чехия, Дания, Греция, Венгрия, Эстония, Латвия, Литва, Польша ва Словакия Ички ишлар вазирликлари раҳбарлари имзолаган.\nМаълум қилинишича, жорий йилнинг 8 октябрь куни Люксембургда ЕИ давлатлари Ички ишлар вазирларининг йиғилиши бўлиб ўтган. Унда улар блокнинг ташқи чегараларини мустаҳкамлаш масалалари, шунингдек, келаётган мигрантлар билан қандай муносабатда бўлишни муҳокама қилган.\nХудди шу куни Европа Комиссияси Литвага Беларусдан кириб келган ноқонуний муҳожирларни жойлаштириш, шунингдек уларни бирламчи буюмлар билан таъминлаш учун 30 миллион еврога яқин маблағ ажратган.\n28 Октябрь 19:02 24965\n28 Октябрь 13:39 22745\n28 Октябрь 08:42 21183\n27 Октябрь 22:29 20536


«Аввал ўлдириб сўнг жасадни бўлакларга ажратиб кўмиб юборган»ларга нисбатан суд ҳукми ўқилди. Улардан бири «зулфиячи» қиз\n09:57, 16.02.2021 5652\nЖиноят ишлари бўйича Тошкент шаҳар судида 31 ёшли тадбиркорни ўлдириб, унинг жасадини бўлакларга ажратиб ташлаган ва ижарага олинган ҳовлига кўмиб юборганлар устидан суд ҳукми ўқилди.\nИлгари ўғрилик ва босқинчилик жиноятлари учун судланган Жамолиддин Равшаннинг пулларини босқинчилик йўли билан қўлга киритиш мақсадида Мирмақсуд Маҳкамов ва Севара Абдулҳакимова билан жиноий тил бириктирган. Жамолиддин Telegram орқали ўзини аёл киши сифатида таништириб, Равшан билан мулоқотга киришган. Равшан Telegram’да танишган «Имона» исмли қиз билан 2020 йилнинг 7 май куни учрашишга келишган. Ўз вақтида каратэ бўйича жаҳон чемпиони бўлган Севара Абдулҳакимова учрашувга чиқиб, ўзини Имонанинг синглиси сифатида таништириб, опасининг олдига олиб боришини айтади ва Равшанни Жамолиддиннинг Юнусободдаги уйига олиб борган.\nУни уйда тахта билан қуролланган, юзига ниқоб тақиб олган Жамолиддин ва Мирмақсуд пойлаб туради. Келиши билан Равшанни уриб-тепиб, уни стулга боғлаб ўтказиб қўяди. Босқинчилар жабрланувчининг ёнидан 400 доллар ва 1 миллион сўм пулини олиб қўяди. Ундан яна пул талаб қилишади. Шунда Равшан Telegram орқали ота-онасига хабар юбориб, машина олиш учун 29 минг доллар кераклигини, уни бизнес ҳамкори Музаффар Сагатов орқали бериб юборишларини сўрайди. Жиноятчиларнинг таҳдиди остида бу гапларни отасига телефон қилганда ҳам такрорлайди. Музаффар Сагатов Равшаннинг телефонда берган кўрсатмаси асосида Юнусобод тумани Марказ-5 мавзесида ўзини «Азиз» деб таништирган Жамолиддин билан кўришиб, унга 29 минг долларни бериб юборган.\nЖиноят ишлари бўйича Тошкент шаҳар судининг ҳукмига кўра, Жамолиддин Орифбоев Жиноят кодексининг 97-моддаси 2-қисмининг «в» , «и» бандлари (айбдорга аён бўлган ожиз аҳволдаги шахсни; тамагирлик ниятида қасддан ўлдириш), 134-моддаси (қабрни таҳқирлаш), 164-моддаси 4-қисмининг «а» банди (жуда кўп миқдорда босқинчилик), 169-моддаси 3-қисми «а» (такроран ёки хавфли рецидивист томонидан содир этилган ўғрилик) бандларида назарда тутилган жиноятларни содир этганликда айбли деб топилган, жазолар қисман қўшилуви билан узил-кесил 25 йил муддатга озодликдан маҳрум қилиш жазоси тайинланган.\n19436 15:40, 04.10.2020\n16676 23:00, 04.10.2020


CAA Network: Автократия барқарорлиги учун нима яхшироқ: парламентаризмми ёки президентализм?\nCAA Network'нинг "Автократия барқарорлиги учун нима яхшироқ: парламентаризмми ёки президентализм?" мақоласи Қозоғистон сиёсатига бағишланди.\nҚозоғистон президенти Нурсултон Назарбоев жорий йилнинг 25 январида конституцион ислоҳотларнинг бошланиши ҳақида эълон қилди. Улар ваколатларни президентдан парламент ва ҳукуматга қайта тақсимлашга йўналтирилган. Мамлакатга 255 миллиарддан ортиқ тўғридан-тўғри инвестицияни жалб қилган Назарбоевдан кейинги барқарорлик масаласи муҳим аҳамиятга эга бўлади.\nЭкспертларнинг баҳоларига кўра, ўзгаришлар у қадар катта эмас ва ҳозирча президентлик ваколатининг сезиларли даражада пасайишидан далолат бермаяпти. Ҳар ҳолда Н.Назарбоевнинг сиёсий саҳнадан кетиши ҳақида ҳеч қандай гап йўқ. Бироқ бу транзит сари эндигина биринчи қадамдир ва, эҳтимол, Қозоғистон келажакда парламент республика бўлар.\nҚозоғистон Республикаси амалдаги президентининг тўғридан-тўғри ворислари йўқ, лекин кўп сонли қизиқишлар гуруҳлари бор, оила доираси ҳам шулар жумласидандир. Клиентелист ва корпоратив тармоқларни сақлашни кўп партияли парламент, етакчи партия ҳукмронлиги, қатъий иерархия ва интизомни сақлаб қолиш орқали таъминлаш мумкин. Президентнинг бундаги роли эса камаяди. Н.Назарбоев даврида амалдаги президент ҳукмронлиги чекланиши мумкин эмас, бу ҳаддан зиёд катта таваккалдир.\nБироқ кейинги президент бундай ваколатларга эга бўлмайди. Унинг фаолият доираси ташқи сиёсий масалалар ва миллий хавфсизлик масалалари билан чекланиши номзод олдига муайян талаб қўяди - у муносиб реномега эга бўлиши, хорижий тилларни билиши, ташқи сиёсий кун тартибини тушуниши керак бўлади. Қозоғистонда бундай шахслар кўп эмас, масалан, собиқ бош вазирлардан - К-Ж.Токаев ёки К.Масимов.


“Нега халққа олдинроқ айтиш мумкин эмас?” – Сенат мажлисида жойлардаги электр токи муаммоси кўтарилди | Qalampir.uz\n“Нега халққа олдинроқ айтиш мумкин эмас?” – Сенат мажлисида жойлардаги электр токи муаммоси кўтарилди\nЖамият\t20 Ноябрь 15:11 6944\nКуз-қиш мавсуми келди дегунча, Ўзбекистоннинг чекка ҳудудларида газ ва электр энергияси етишмовчилиги кун тартибига чиқади. Айниқса, қишлоқ жойларда куннинг совуғида электр ва газнинг ўчирилиши, одамлар ўтин, кўмир ва таппи ёқиб, исиниши, рўзғор тебратиши, ош-овқатни ҳам газда эмас, юқорида саналганларда пишириши одатга айланган. Баъзан газнинг ярим тунда туйқусдан ўчиши ёки газ йўқ хонадонлар уйни иситиш учун кўмир ёқиши оқибатида ис газидан заҳарланиш ҳолатлари учраши, уларнинг айримлари аянчли якун топиши ҳам сир эмас.\nБугун, 20 ноябрь куни бўлиб ўтган Олий Мажлис Сенатининг 9-ялпи мажлисида сенатор Фармон Тошев ҳудудларда электр энергияси ўчиши билан боғлиқ муаммоларни санади ва бу бўйича Сенат раиси Танзила Норбоевага юзланди.\nМуҳокамалар жараёнида сенатор Фармон Тошев Танзила Норбоевадан ижтимоий тармоқларда билдирилаётган муносабатларга эътибор қаратишини сўради.\n“Мана ҳозир интернетни очиб қаранг, ҳамма жойда битта шикоят: электр йўқ, ўчган. Биз ҳозир Сенатнинг йиғилишида шунга эътибор қилмасак, ҳозир гапирмасак, у идоранинг одамлари гапирадиганга ўхшамайди. Нима учун кўп гапларни халққа олдинроқ айтиш мумкин эмас? Нима учун графикни ишлаб чиқиш мумкинмас?”, дейди сенатор Фармон Тошев.\nСенат раиси Танзила Норбоева ҳозиржавоблик билан ушбу муаммога муносабат билдираркан, ўзи ҳам ижтимоий тармоқлардаги шикоятларни кузатиб бораётганини қайд этди.\n"Ҳозир ҳам мажлисни бошқаряпман, ҳам аҳоли мурожаатларини таҳлил қилиб ўтирибман. Минглаб интернет фойдаланувчилари электр токи муаммоси бўйича саволлар бермоқда. Маблағдан ҳеч қандай муаммо йўқ, лекин нега электр ва газ жойларга етиб бормаяпти?”, дейди Сенат раиси.\nШунингдек, Танзила Норбоева ушбу муаммолар бўйича Сенатнинг тегишли мутасаддиларига бир қатор топшириқлар берди. Муҳокамадаги масалалар навбатдаги ялпи мажлисни кутиб ўтирмасдан, қўмита мажлисида яна кўриб чиқилиши ва бу масалалар бўйича Президентга ахборот берилиши таъкидланди.\n28 Ноябрь 16:49 38690\n30 Ноябрь 18:33 24241\n30 Ноябрь 09:25 22799\n30 Ноябрь 12:20 20034\n30 Ноябрь 21:20 19405


Президент Олланд Германия, Россия, Украина ва Фарнция саммитини ўтказишни таклиф қилди\nФранция Президенти Франсуа Олланд шу ой охирларида Германия, Россия ва Украина етакчилари билан биргаликда саммит ўтказишни таклиф қилди. Олланднинг таклифи Украина шарқида сулҳ битимига амал қилинаётгани аломатлари кузатилаётган пайтга тўғри келмоқда.\n7 сентябрь кунги матбуот анжуманида Олланд саммит 28 сентябрь куни БМТ Бош ассамблеяси бошланишидан аввал Парижда ўтказилиши мумкин, дея билдирди. Саммитда “тинчлик жараёнини баҳолашимиз, у қайси босқичда эканини муҳокама қилишимиз мумкин”, деди Олланд.\n“Сўнгги ҳафталар давомида ижобий натижаларни кўрдик. Ўт очишни тўхтатиш битимига деярли амал қилинмоқда”, дея қўшимча қилди Франция раҳбари.\nЎтган йилнинг апрель ойидан бери Украина шарқида ҳукумат қўшинлари билан россияпараст айирмачилар ўртасидаги қуролли можарода 6500дан ошиқ одам ҳалок бўлган.\nЖорий йил февраль ойида Минскда эришилган сулҳ битими мунтазам бузиб келинмоқда, лекин Украина Президенти Петро Порошенко 5 сентябрь куни қилган чиқишида сулҳ илк бор бир ҳафта давомида бузилмаганини билдирди.


2021 йилда 220 нафар судя интизомий жавобгарликка тортилгани маълум бўлди\nЎтган йили Ўзбекистонда 220 нафар судя интизомий жавобгарликка тортилган, 19 нафар судья вазифасидан бўшатилган. Судялар олий кенгаши ҳисоботига кўра, 2021 йил давомида одил судловга аралашиш билан боғлиқ тасдиқланган ҳолатлар сони тўртта, шундан иккитаси бўйича жиноят иши очилган.\n28 март куни АОКАда Судялар олий кенгаши мутасаддилари иштирокида матбуот анжумани бўлиб ўтди. Унда кенгашнинг 2021 йил ва 2022 йилнинг биринчи чорагидаги фаолияти юзасидан маълумот берилди. Бу ҳақда Kun.uz мухбири хабар бермоқда.\nСудялар олий кенгаши раисининг ўринбосари Алишер Жалиловнинг маълум қилишича, 2021 йилда вилоят ва унга тенглаштирилган судлар фаолияти ўрганилиб, камчиликка йўл қўйган 220 нафар судя интизомий жавобгарликка тортилган. Бундан ташқари, 19 нафар судьянинг ваколати муддатидан илгари тугатилиб, вазифасидан озод этилган.\n2022 йилнинг биринчи чорагида эса 22 нафар судянинг ваколати муддатидан илгари тугатилиб, вазифасидан озод этилган бўлса, интизомий жавобгарликка тортилганлар сони 46 нафарни ташкил этади.\nҚўшимча қилинишича, 2021 йилда одил судловга аралашиш билан боғлиқ 4 та ҳолат бўйича хизмат текширувлари ўтказилиб, аниқланган ҳолатлар бўйича Судялар олий кенгаши раиси томонидан Бош прокурорга тақдимномалар киритилган. Натижада айбдор шахсларга нисбатан 2 та жиноят иши ва 2 та маъмурий иш қўзғатилган.\n2022 йил биринчи чорагида эса судялар дахлсизлиги бузилишининг ва уларнинг одил судловни амалга ошириш борасидаги фаолиятига аралашиш бўйича ҳолат қайд этилмаган.\nГермания Италияни Ҳаага судига берди


Дарс муҳимми, қарз муҳимми?! | Azon.uz - Ахборот-таҳлилий портал\nДарс муҳимми, қарз муҳимми?!\n1233 19:40 17.01.2020\nНазаримда, бизда ўқитувчи мавзуси ҳеч қачон тренддан тушмаса керак. Ҳар куни бўлмасаям, ҳафтасига бир-икки бор муаллимлар билан боғлиқ нимадир гап-сўз тарқалади, машмаша юзага келади. Бу муболаға эмас. Хўш, ўқитувчининг айби нимада? Бюджетдан ойлик олишидами? Ахир, у сизу бизнинг фарзандимизга, невара эвараларимизга илм берадику! “Отадек улуғ” деймиз, ўқитувчиликни “касбларнинг ичида энг улуғи”, деб мақтаймиз. Мана шу таърифларимизни ҳеч бўлмаса уларнинг ишига ҳалал бермай оқласак, қандай яхши. Шундай эмасми?\nАйтишларича, Зангиота тумани мактабларида сўнгги уч-тўрт кундан буён машғулотлар белгиланган жадвал бўйича ўтилмаётган экан. Чунки ўқитувчилар туман электр ва газ идорасидан “Қарзи йўқ” деган “справка” олиб келишга юборилмоқда. “Айни пайтда Зангиота тумани газ ва электр идорасига борсангиз, деярли ҳамма муаллимни ўша ердан топасиз”, деб ёзмоқда фолловерларимиздан бири.\n“Уч кундан бери келаман. Тўлиқ олдиндан тўлов қилганман. Лекин “Справка” ололмаяпман. Мактабимиз директорини ҳурмат қиламан. Унинг қаттиқ илтимос қилгани учун дарсимни ташлаб, тонг саҳардан келдим” дейди у. Унинг қўшимча қилишича, ҳар бир мактабнинг барча жамоаси “справка”ни топширмаса, ойлик маош берилмас экан! Бунисига нима дейсиз? Шу тўғрими?\nБундай ҳолат республиканинг бошқа ҳудудларида ҳам кузатилаётгани ҳақида эшитяпмиз.\nАлбатта, фойдаланилган электр, газ учун тўловни вақтида қилиш керак. Бу дарсдан сўнг бўлса майли. Лекин тўламаганларга ойликни бермаймиз, дейиш қайси мезонга мос келади?! Қолаверса, дарсларга иккинчи даражали масала деб қараб, муаллимларни айнан дарс соатларида тўловларга юбориш қанчалик тўғри? Биз доим Япония, Финляндия, Сингапур даражасига етишимиз керак, деб орзу қиламиз. Менимча, шу аҳвол бўлса, орзуимиз орзулигича қолаверади. Чунки мана бундай муносабатдан кўриш мумкинки, биз учун ҳозир дарсдан кўра қарз (пул) муҳим. Эртага бир гап бўлар...\nДарвоқе, Зангиота тумани халқ таълими бўлими мудирининг зангиоталик ўқитувчиларга мурожаатини скриншот қилдим. Ўзингиз ўқиб оларсиз.\nОтасига дарс берган ўғил...\nдарслик Илм ўқитувчи ўқувчи Зангиота\n618 09:00 03.02.2020\n1710 15:40 22.01.2020\n1314 11:30 27.08.2019


Тижорат банкларида жиноий фаолиятдан олинган даромадларни легаллаштиришга ва терроризмни молиялаштиришга қарши курашиш бўйича ички назорат қоидаларига тузатишлар киритилди. Улар 3 ой ўтгач амал қила бошлайди, деб ёзмоқда Norma.\nБир марталик операциялар амалга оширилганда мижозларни лозим даражада текшириш учун асослар рўйхатига қўшимча киритилди. Банклар 500 ЭКИҲга тенг ёки ундан ошадиган суммадаги Марказий банкнинг қимматбаҳо металлардан тайёрланган тангаларини сотиб олаётган жисмоний шахсларни текширишлари шарт бўлади. Бундай операциянинг бир вақтда ёки бир ой давомида кўп маротаба амалга оширилиши шубҳа уйғотади.\n• ўрнатилган иш муносабатлари ёки ўтказилиши режалаштирилаётган операцияларнинг мақсади ва характерини ўрганишни;\nГумонли ва шубҳали банк операцияларининг рўйхатларига тузатиш киритилмоқда. Гумонли операциялар сирасидан иккитаси чиқариб ташланиб, биттаси қўшилмоқда. Шубҳали операциялар сони бештага кўпаймоқда, амалдагиларидан биттаси чиқариб ташланмоқда.\nҲужжат 27.01.2019 йилдан кучга киради.\nЭрдўған: Туркия Сурияда операция ўтказишга тайёр\n«Ювентус» футболчиси Сами Хедиранинг юраги операция қилинди


ТАВАЛЛУД АЙЁМИНГИЗ БИЛАН! » Kamoliddin Behzod nomidagi Milliy Rassomlik va Dizayn Instituti\nҲурматли Акмал Ваҳобжонович!\nТаваллуд кунингиз билан самимий табрикларимизни қабул айланг!\nСиз ўз салоҳиятингизни, меҳнатингизни она юрт равнақи йўлида сарфлаб, ҳурмат ва эҳтиромга сазовор бўлиб келмоқдасиз. Миллий тасвирий санъатимизнинг карвонбошиси сифатида унинг ривожига қўшаётган ҳиссангиз алоҳида тахсинга лойиқ.\nЗиёлилар ва халқимиз сизни юртимизнинг жонкуяр фарзанди, буюк истеъдод соҳиби сифатида яхши танишади.\nМаданиятимиз ва санъатимизнинг янада юксалишида, муҳтарам юртбошимиз олиб бораётган сиёсатни изчил амалга оширишда сизнинг ҳиссангиз катта эканлигини тасвирий санъат аҳли яхши билади ва қадрлайди.\nБиз – Сизнинг дўстларингиз, ҳамкасбларингиз ва яқинларингиз Сизга узоқ ва бахтли, шу билан бирга фаровон ҳаёт тилаб қоламиз.\nҲаётингиз мобайнида тўплаган тажрибангиз янги марраларни забт этишда сизга ёр бўлсин!\nСизга ва оила аъзоларингизга узоқ умр, мустаҳкам саломатлик, хонадонингизга файзу-барака тилаймиз.\nҚалбингиз нурга тўлиб атрофингиз ҳамиша гуллаб яшнашига тилакдошмиз.\nТаваллуд кунингиз муборак бўлсин, Азамат ака!


«ХВЖ кредит ажратиш учун қўшимча шартлар қўймайди» — молия вазири ўринбосари — Teletype\n«ХВЖ кредит ажратиш учун қўшимча шартлар қўймайди» — молия вазири ўринбосари\nМолия вазири ўринбосари Одилбек Исоқов ХВЖ 375 миллион доллар миқдорида кредит ажратишда Ўзбекистонга қўшимча шартлар қўймаслигини ва ислоҳотларни давом эттиришни талаб қилаётганини айтди. Шунингдек, у бошқа қарзлар тафсилотларига ҳам тўхталди.\nХалқаро валюта жамғармаси 375 млн долларлик кредит ажратишда Ўзбекистон олдига қўшимча талаблар қўймайди, дея маълум қилди молия вазири ўринбосари Одилбек Исоқов жумани куни бўлиб ўтган онлайн-брифингда.\nХВЖ кредит ажратишга рози бўлгани ҳақида ушбу ҳафтада бош вазир ўринбосари -иқтисодий тараққиёт ва камбағалликни қисқартириш вазири Жамшид Қўчқоров маълум қилган эди. «Халқаро валюта жамғармаси ўзи аслида, ҳукуматларга кредит бермайди, ҳозирги вазиятдан келиб чиқиб улар ҳам 375 млн доллар беришига келишиб олдик», — деган эди у.\nХВЖ маълумотларига кўра, банклардан фарқли равишда, жамғарма муайян лойиҳаларга маблағ ажратмайди. Унинг молиявий ёрдами ўзининг халқаро захираларини тўлдирмоқчи, ўз валюталарини барқарорлаштирмоқчи, импорт учун тўловларни ҳамда бирламчи муаммоларни ҳал этиш бўйича чораларни қўллаган ҳолда фаол иқтисодий ўсиш учун қайта тиклашни давом эттирмоқчи бўлган давлатларга йўналтирилади.\nОдилбек Исоқов ХВЖ кредит ажратишда Ўзбекистонда жамғарма кўмагида олиб борилаётган ислоҳотларни давом эттиришни сўраган.\n«375 млн доллар — ХВЖдаги улушимизнинг ярми ҳисобланади. Шу 375 млн долларни беришни таклиф қилишди ва биз буни ҳозир кўриб чиқяпмиз. Шартлари қандай бўлади? Бунда сиз ўйлаган шарт бўлмайди. Яъни, масалан, бошқа мамлакатларда олдинги инқирозларга қарасангиз, масалан, Туркия олган ХВЖнинг айрим шарт-шароитларини бажариш учун, Аргентина, Венгрия, Латвия олган турли йилларда. Демак, турли давлатлар инқироз вақтида ХВЖга мурожаат қилиб, бир неча миллиард долларлик кредит олиши олдин ҳам кузатилган. Лекин у вақтда ислоҳотлар ХВЖ билан келишилиши лозим бўлган. У кредитлардан бу 375 миллион долларлик кредитнинг фарқи нимада, деб сўрасангиз, фарқи, биринчидан, COVID-19 учун берилаётган кредит, албатта, давлат бюджетини қўллаб-қувватлаш учун бериляпти. Иккинчидан, унинг шартлари жуда ҳам енгил. Яъни, қўшимча алоҳида шарт қўйишмаяпти», — деди у.\n«Биз аллақачон амалга ошираётган ислоҳотларни давом эттиришимизни сўрашяпти. Масалан, валюта курсининг битталигини таъминлаш. Илгари иккита-учта курс бўлиб кетгандику. Шундай нарсаларга йўл қўймаслигимизни сўраяпти. Яъни ХВЖ билан олдин қандай келишувларга эришган бўлсак, улар ёрдамида қандай ислоҳотларни амалга ошираётган бўлсак, шу ислоҳотларнинг бардавом бўлишини хоҳлашяпти. Жамшид Қўчқоров ҳам айтиб ўтдилар, бу ислоҳотлар пандемия туфайли тўхтаб қолмайди. Балки пандемия туфайли янада кучли илдамлайди», — деди вазир ўринбосари.\nМолия вазири ўринбосарининг сўзларига кўра, яқин кунларда Жаҳон банкининг 200 млн долларлик кредити кутилмоқда. Апрель охирида ЖБ директорлар кенгаши таклифни маъқуллаши билан май ойидан қарз маблағлари тушишни бошлайди.\n«Ўтган йили Жаҳон банки Development Policy Operation (DPO — ривожланиш сиёсатини қўллаб-қувватлаш) бўйича ислоҳотлар амалга оширилганидан кейин бизга кредитлар берган эди. 200 млн доллар ўтган йилги ислоҳотларни бу йил ҳам давом эттираётганимиз учун берилди. Бунда ҳеч қандай қўшимча шарт-шароит йўқ. Жаҳон банки билан DPO3 бўйича ҳам (маблағлар) олишга келишиб олдик. Бунда Жаҳон банки билан алоҳида ислоҳотлар матрицаси ишлаб чиқилади. ЖБ билан ишлаб чиқилаётган ислоҳотлар макроиқтисодий барқарорликни таъминлаш учун. Демак, ЯИМнинг ўсишини таъминлаш, инфляцияни пасайтиришни таъминлаш, фискал ва монетар сиёсатнинг асосий қоидаларини янада кучайтириш, институционал салоҳиятни кучайтириш каби», — деди Одилбек Исоқов.\nОТБ ва ФТА\nОсиё тараққиёт банки ва Франция тараққиёт агентлиги энергетика соҳасидаги ислоҳотларни амалга ошириш учун кредитлар ажратмоқда, дея таъкидлади вазир ўринбосари. Масалан, ўтган йили «Ўзбекэнерго» қайта ташкил этилиши натижасида учта ташкилот, шунингдек, Энергетика вазирлиги ташкил этилди.\n«Биз ҳозирда энергетика компанияларини корпоратив бошқариш, яшил энергия ва бошқаларни ривожлантириш матрицаларини ишлаб чиқмоқдамиз. Ушбу чора-тадбирлар асосида бизга кредитлар беришади. Биз бунга ижобий томондан қарашимиз керак, чунки ҳар бир ислоҳот биз учун жуда муҳимдир», — деди у.\nЯпония халқаро ҳамкорлик агентлиги (JICA) қишлоқ хўжалиги ва боғдорчиликни ривожлантириш учун кредитлар ажратди.\n«Агентлик ушбу соҳага маблағ ажратишни давом эттирмоқчи, ҳеч қандай алоҳида талаблар йўқ. Жумладан, маблағлар иссиқхоналар қуриш, пахта ёки буғдой етиштириш ўрнига юқори қўшимча қийматга эга сабзавот ва меваларни етиштиришга сарфланади», — дея тушунтирди Одилбек Исоқов.


Тошкентда иссиқлик таъминотига ҳақ тўлаш тартиби ўзгартирилади — Review.uz\nИситиш даврининг бир кунига 1 кв.м иситиш майдони учун тариф 142 сўм миқдорида белгиланди.\nТошкент шаҳрида марказлаштирилган иссиқлик таъминоти хизматлари учун истеъмолчилар билан ҳисоб-китоблар иситиш даврининг ҳар бир кунига 1 кв.м иситиладиган майдон ҳисобида тўлаш тизимига ўтказилади. Бу ҳақда “Тошиссиққуввати” матбуот хизмати хабар қилди. Бу Ўзбекистон Президентининг 2019 йил 2 декабрдаги тегишли қарорига мувофиқ амалга оширилади.\n“2020-2021 йиллар иситиш мавсумидан бошлаб, марказлаштирилган иссиқлик таъминоти хизматлари учун истеъмолчилар билан ҳисоб-китоб, иситиш даврининг бир кунига иситиш майдонининг 1 кв.м учун ҳисоб-китоб тўлов тизимига ўтказилади”, дейилади хабарда.\nҚайд этилишича, иситиш даврининг бир кунига 1 кв.м иситиш майдони учун тариф 142 сўм миқдорида белгиланди.\nИситиш мавсумининг бошланиши Тошкент шаҳар ҳокимининг қарори билан белгиланади. Қолган тарифлар аввалги даражада қолади.\nТошкент шаҳридаги бир нечта кўчалар вақтинча ёпилади


Замонга қараб замонсозлик даркор ёхуд халқ манфаати йўлида - Sharh.uz\nБош саҳифа|Муносабат|Замонга қараб замонсозлик даркор ёхуд халқ манфаати йўлида\nЗамонга қараб замонсозлик даркор ёхуд халқ манфаати йўлида\nКуни-кеча Навоий шаҳар ҳокимлиги ташаббуси билан ҳокимлик ҳузуридаги Уй-жой ва ётоқхоналардан фойдаланиш бошқармаси ҳомийлигида барпо этилган креатив лойиҳага “Тафаккур майдончаси”, дея ном берилди.\nАйнан 5-сонли ётоқхона ҳовлисида барпо этилган “Тафаккур майдончаси”да болажонларнинг ёзги таътилларини мазмунли ташкил этиш орқали ҳуқуқбузарлик ва безорилик каби салбий иллатларнинг олдини олиш, вояга етмаган ёшлар орасида ўзаро коммуникативлик ва жипсликни мустаҳкамлаш, айнан ингтеллектуал ўйин бўлган шахмат, шашка воситасида уларнинг ақлий қобилиятларини кучайтириш, энг асосийси Президентимиз Ш.Мирзиёев томонидан куёнчаклик билан ҳар бир селекторда бот-бот такрорланаётган “Ёшларнинг бўш вақти-душманнинг иш вақти” каби иборасини кенгроқ тафаккур қилишдан иборатдир.\nШукрки, 2017 йил “Халқ билан мулоқот ва инсон манфаатлари йили”да Навоий шаҳримизда аҳоли билан мулоқотнинг янги бир кўриниши яъни Навоий шаҳар ҳокимлиги ҳузуридаги Уй-жой ва ётоқхоналардан фойдаланиш бошқармаси фаолияти ташкил этилди. Кўзланган мақсад нима?\nЁзги оромгоҳларга жалб этилмаган ётоқхонада истиқомат қилувчи ёшларнинг ёзги таътил мобайнида маънавий озуқа олишлари, бўш вақтларини мазмунли ташкил этишлари учун биринчи марта Навоий шаҳридаги 5-сонли ётоқхона ҳовлисида (эҳтимол мамлакатимиздаги кўп қаватли уйлар атрофида) “Тафаккур майдончаси” бунёд этилмоқда.\nАсосий муддао нима?\nМақсад ва муддао шуки, 2017 йил “Халқ билан мулоқот ва инсон манфаатлари” йилида одамлар давлат жамият ва фуқаролар олдида масъул эканлиги, фуқаролик жамияти шаклланиш жараёнларидаги янгича демократик ислоҳот ва халқчил сиёсатнинг нафасини ҳис этишсин.\nШуни алоҳида таъкидлаш жоизки, Навоий шаҳар ҳокимлиги ҳузуридаги Уй-жой ва ётоқхоналардан фойдаланиш бошқармаси 2017 йилдан Навоий шаҳар ҳокимлиги ҳузурида қайта ташкил этилди.\nБиринчидан, тураржойга муҳтож фуқароларни ягона тизим орқали аниқ ва ҳаққоний уй-жой билан таъминлаш механизмини жорий қилиш;\nИккинчидан, аҳолининг муаммолари ва уй-жой бўйича рўйхатга туриш бўйича турли таъмагирликларнинг олдини олиш;\nУчинчидан, мамлакатимизда ижтимоий ҳимояга муҳтож аҳоли қатламларини қўллаб-қувватлаш орқали уларда давлатга нисбатан ишонч ва дахлдорлик ҳиссини уйғотишдан иборатдир.\nЭътибор беринг, 2007-2017 йиллар мобайнида 953 нафар фуқаро уй-жой масаласи бўйича рўйхатга олинган бўлса, бугунги кунда ҳақиқатда уй-жойга муҳтож оилалар сони 245 нафар эканлиги аниқланди. Улар ҳақида маълумотлар базаси шакллантирилди.\nБундан ташқари, 2007 йилдан қарийб 10 йилдан бери уй-жой учун рўйхатга туриб сарсон бўлаётган фуқароларнинг 25 нафари, шунингдек ижтимоий ҳимояга муҳтож 12 нафар ёлғиз оналар, 2 нафар меҳрибонлик уйи тарбияланувчилари, 2 нафари эса жазони ўташ муассасаларидан қайтган фуқаролар жами 41 нафар фуқароларимиз ўз хонадонларига эга бўлишди.\nБу нима дегани? 41 нафар юртдошимизнинг хонадонида қувонч, эртанги кунга бўлган умиди уйғонди, энди инсон манфаатлари ҳақида сўз кетса энсаси қотмайди дегани.\nБу нима дегани? Биз ҳар қанча халқ билан мулоқот ва инсон манфаатлари ҳақида гаплашмайлик, биргина мана шу янги тизим воситасида 41 нафар фуқаро давлатнинг ғамхўрлигини ҳис қилди, қалбида жамиятга нисбатан бўлган аламзадалик барҳам топди дегани.\nҲозир сиз кўриб турган “Тафаккур майдончаси” шаҳримиздаги 1,2,3-ётоқхоналар атрофида ҳам қурилмоқда. Келажакда барча ётоҳхоналарда фақат коммунал таъмирлаш ишлари эмас, балки мана шундай интеллектуал лойиҳаларни ҳам давом эттиришни мақсад қилганмиз. Мақсад нима? Мақсад, халқ бизга ишонсин. Улар учун меҳнат қилаётганимзни онгли равишда тушунсин.\nБундан ташқари, мазкур майдонча ёнида ёшларимизни бадиий китобхонликка жалб этиш мақсадида “Мутолаа майдончаси” ҳамда “Экомайдон” қуриш ишлари бошлаб юборилган. Чунки фарзандларимизнинг маънан зиёли бўлишлари бу бизнинг бахтимиз.\nФурсатдан фойдаланиб шуни алоҳида таъкидламоқчиман, “Мутолаа майдончаси”да қурилаётган баландлиги 3 метр бўлган китоблардан иборат композиция ҳали Ўзбекистоннинг бирор ерида қад кўтармаган. Бу нима дегани? Бу Ўзбекистон тарихида илк бора китобга бағишлаб Ҳазрат Алишер номи билан аталувчи Навоий шаҳрида ҳайкал ўрнатилади дегани”-дейди бошқарма бошлиғи А.Мирзаев.\nО.Ядгаров: “Кимёгар” МФЙ профилактика нозири, капитан\nСир эмаски, Навоий шаҳрида турли миллатга хос фуқаролар истиқомат қилишади. Бундан ташқари вилоятда мавжуд 51 та касб-ҳунар коллежидан 10таси, Навоий шаҳридаги меҳрибонлик уйи ҳамда йирик корхоналарнинг ётоқхоналари ҳам шаҳримизда жойлашган. Ўз-ўзидан бу каби кўрсаткичлар биздан кучли мафкуравий профилактика ҳамда соғлом тарғибот усулларини тақозо этади.\nАйнан ҳудудимизда ташкил этилган мазкур “Тафаккур майдончаси” ушбу ётоқхоналарда истиқомат қилаётган аҳоли айниқса ёшларнинг дунёқарашига ижобий таъсир кўрсатади. Шашка, шахмат каби жамоавий ўйинлар мулоқот ва суҳбатга қийналаётган ёшларга ўзларини қўлга олишлари, жамоа билан ишлаш лаёқатини мустаҳкамлайди.\nТажрибамдан айтишим мумкинки, айнан бугунги глобаллашув жараёнларида руҳияти носоғлом, асабий кайфиятдаги вояга етмаганлар ўртасида турли салбий ҳолатлар кузатилмоқда. Ёшлар бўш қолиши оқибатида ўзларини турли одатлар билан овунтирмоқда.\nМана шундай бир таҳликали вазиятда интерактив лойиҳаларнинг ташкил этилиши ишонаманки, ёшларнинг руҳиятини соғломлаштиради.\nИшонасизми, ҳар тонг ишга келаётсам ё хизмат юзасидан 5-ётоқхона атрофидан ўтаётсам, болажонларнинг бўйи баравар келаётган шахмат доналарини қучоқлаганча дона сураётганини кўраман. Майдонча четида атайлаб оқ ва қора стулларда ўтирганча, кимдир диққат билан, кимдир жон куйдириб жамоадошига тактика кўрсатаётган болажонларни кўраман. Агар ушбу лойиҳа шаҳримиздаги барча мактабларда, айниқса оромгоҳларда ҳам ташкил этилса менимча бошқа соғлом турмуш тарзига оид қуруқ маърузаларга ҳожат қолмайди.\nШ. Эшназаров “Қизилқум” ПФК фан клуби раиси\nМенинг болалигим шу ётоқхонада ўтган. Қарийб 20 йилдан бери яшаб келаман. Ўзим спортчи бўлганим учун, ёшларнинг ҳаракатчанлиги, завқланишидан маза қиламан. Очиғи, бугун қувончимнинг чеки йўқ. Ўзингиз бир қаранг, болаларнинг кўзидан ўт чақнайди. Стулда ўтириб неварасига шахматни ўргатаётган бобожонларнинг қувончини кўриб хурсанд бўласан. Хоҳ ишонинг, хоҳ ишонманг мен шу ерда шунча яшаб, шунча боланинг бир ерда тўпланиб, ҳамжиҳат бўлиб ўйин ўйнаганини кўрмаганман.\nИшончим комил, ҳозир бу майдончада пиёда сураётган болалар ичидан шахмат бўйича дунё чемпионлари чиқади.\nБизнингча, бу каби ҳайрли ишлар “Одами эрсанг демагил одами, ониким йўқ халқ ғамидин ғами”, дея васият қилган Ҳазрат Навоий мурожаатига муносиб жавобдир.\nНавоий шаҳар ҳокимлиги хузуридаги\nУй-жой ва ётоқхоналардан фойдаланиш бошқармаси\nМаънавий-маърифий ишлари буйича мутахассиси\nДепутатга беписандлик – халққа беписандлик демакдир Ижтимоий фикр: қишлоқ аҳли шаҳарликларга, аёллар эса эркакларга қараганда кўпроқ давлат органларига мурожаат қилади


ИИВ бўлинмаларида овқатланиш – аутсорсинг асосида | NORMA.UZ\nЎзбекистон Республикаси Ички ишлар вазирлигининг тегишли бўлинмаларида овқатланишни ташкил этиш бўйича аутсорсинг хизматлари кўрсатиш тартиби тўғрисида низом тасдиқланди (19.08.2019 йилдаги 693-сон ВМҚ).\nҲужжат Вазирлар Маҳкамасининг 6.05.2019 йилдаги «Ички ишлар органлари тизимида овқатланишни ташкил этиш тартибини янада такомиллаштириш чора-тадбирлари тўғрисида»ги 379-сон қарорига мувофиқ тайёрланди.\nАутсорсинг шартларида овқатланиш ташкил этиладиган ИИВ бўлинмалари рўйхати вазирлик томонидан тасдиқланади. Низомда ички ишлар органларидаги ходимлар ва ҳарбий хизматчилар, шунингдек курсантлар, тингловчилар, шу жумладан академик лицей ўқувчилари, мактаб-интернат тарбияланувчилари ва болалар соғломлаштириш оромгоҳи тарбияланувчилари, шунингдек ИИВ муассасаларининг вақтинча сақлаш ҳибсхоналарида сақланадиган шахсларнинг овқатланишини аутсорсинг шартларида ташкил этиш назарда тутилган.\nОвқатланишни ташкил этиш стационар ва дала шароитида озиқ-овқат, шунингдек қуруқ маҳсулотлар таъминотини ўз ичига олади. Аутсорсинг хизмати буюртмачининг (ИИВнинг тегишли бўлинмалари) харажатлар сметасида назарда тутилган бюджет маблағлари ҳисобига молиялаштирилади, бу жараёнда махфийлик тартибига риоя қилиш таъминланади.\nАутсорсерлар Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари томонидан талабгорларни ўрганиш ҳамда энг яхши таклифларни танлаш орқали танлаб олинади. Бунда умумий овқатланиш соҳасида катта иш тажрибасига, тегишли молиявий, моддий-техника ва логистика базасига эга бўлган, ошхоналарнинг ҳолатини яхшилашга тайёр бўлган талабгорларга устунлик берилади.\nАутсорсерларга нисбатан қуйидаги талаблар қўйилади:\nюридик шахс эканлиги;\nаутсорсинг хизмати бўйича камида бир ойлик шартнома суммасига тенг айланма маблағларга эгалиги;\nстационар ва дала шароитида аутсорсинг хизмати кўрсатиш учун етарли моддий-техника ва логистика базасига эгалиги;\nштатида етарли иш тажрибасига ва кўникмага эга ходимлар мавжудлиги.\nАутсорсерларни танлаш натижалари махсус комиссиянинг баённомаси билан расмийлаштирилади ва тасдиқланган куннинг эртасидан кечиктирмай ИИВнинг тегишли бўлинмаларига шартнома тузиш учун юборилади. Озиқ-овқат маҳсулотларини сотиб олиш учун нархлар тегишли ҳудудда юзага келган нархлар даражасини ўрганиш орқали Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари томонидан белгиланади.\nАутсорсинг хизмати кўрсатиш бўйича шартнома буюртмачи ва аутсорсер ўртасида календарь йил учун ёзма шаклда 2 нусхада тузилади. Шартномада овқатланувчиларнинг сони, 1 нафар овқатланувчи учун тасдиқланган меъёрлардаги кунлик озиқ-овқат қиймати, календарь куни ва йиллик (чораклик) сумма кўрсатилади. Озиқ-овқат маҳсулотлари нархи ўзгарганда шартномага ўзгартириш киритилиши мумкин.\nҲарбий худуддан ташқарида хизматни олиб бораётган шахсий таркибга тайёр таомларни етказиб бериш тегишли бўлинмаларнинг куч ва воситаларидан фойдаланган ҳолда амалга оширилиши мумкин. Аутсорсер томонидан фойдаланиладиган озиқ-овқат маҳсулотлари тегишли мувофиқлик сертификатлари билан тасдиқланиши, шунингдек, халқаро ва миллий стандартлар талабларига жавоб бериши шарт. Озиқ-овқат маҳсулотларини белгиланган тартибда сақлаш қоидаларига риоя этилиши бўйича жавобгарлик аутсорсерга юкланади.\nОвқатланишни ташкил этиш тартиби буюртмачи томонидан ишлаб чиқилади. Таомнома санитария қоидалари, нормалари ва гигиена нормативлари асосида тузилади, аутсорсер ва буюртмачи раҳбари томонидан тасдиқланади. Овқатланиш кун мобайнида суткалик овқатланиш меъёрлари бўйича озиқ-овқат маҳсулотларининг тўғри тақсимланишини ҳисобга олган ҳолда, қатъий белгиланган вақтда ташкил этилиши лозим. Озиқ-овқат маҳсулотларини қозонга солиш аутсорсер ва буюртмачи вакиллари иштирокида амалга оширилади. Овқатларни тарқатиш бошлангунга қадар буюртмачи вакиллари томонидан овқатлар сифати, шунингдек, ошхона биносининг санитария ҳолати, ошхона идишлари ва инвентарлари текширилади ва назорат китобида акс эттирилади. Аутсорсинг хизмати кўрсатилиши юзасидан мониторинг буюртмачи ташкил этадиган комиссия томонидан амалга оширилади.\nКунлик меъёр суммасига ажратилган маблағлар қуйидагича тақсимланади: нонушта учун – 25%, тушлик учун – 50%, кечки таом учун – 25%. Академик лицей ўқувчилари, мактаб интернат тарбияланувчилари ҳамда болалар соғломлаштириш оромгоҳи тарбияланувчилари учун: нонушта учун – 20%, иккинчи нонушта (ёки тушлик) учун – 20%;, тушлик учун – 40%, кечки овқатланиш учун – 20%.\nОшхона биноларида жойлашган моддий-техника воситалари буюртмачи томонидан ҳужжат асосида аутсорсерга вақтинча фойдаланиш учун берилади.\nҲужжат Қонун ҳужжатлари маълумотлари миллий базасида эълон қилинган ва 20.08.2019 йилдан кучга кирди.


Кушработдаги ошкора котиллик — ракамлар ортидан кувиш ва жамият локайдлиги меваси – КУН УЗ\nГлавная / Жамият / Кушработдаги ошкора котиллик — ракамлар ортидан кувиш ва жамият локайдлиги меваси\n19.09.2020\tЖамият Comments Off on Кушработдаги ошкора котиллик — ракамлар ортидан кувиш ва жамият локайдлиги меваси 110 Показы\nМашхур ёзувчи Габриэль Гарсиа Маркеснинг «Ошкора котиллик киссаси» номли асари бор. Киссанинг мазмунига батафсил тухталмаган холда унинг мохиятини очадиган бир жихатгагина эътиборингизни каратмокчимиз. Котиллик ошкора содир этилади. Хамма – куни-кушнилар, бутун бошли жамият ва хатто курбоннинг узи хам узига касд килишлари мумкинлигини билиб туради. Аммо хамма жим, хамма локайд.\nФожиа жамиятдаги локайдликда эканлигига ишора килади ёзувчи.\nКушработ туманидаги котиллик тафсилотларини урганиш максадида Kun.uz мухбирлари мазкур туманда булди.\nЖабрланувчи томоннинг маълум килишича, жорий йилнинг 28 июнь куни Эркин Кушниёзов кайнотаси Бекмухаммад Галаевникига боради ва пичокланиб, вафот этади. Жиноят кундузи, купчиликнинг куз унгида содир булади.\nМархум Эркин Кушниёзов яшаган хонадонда булдик. Бизга жиноят содир этилган кунда акаси билан биргаликда янгасини олиб келгани борган Мафтуна Кушниёзова курганларини гапириб берди. Акаси унинг гувохлигида улдирилганини айтди.\n«Уша куни кечрок оилавий келишмовчилик сабабли отасининг уйига кетиб колган янгамни олиб келгани чикдик. Акам йул-йулакай углининг суннат туйи утказилгани, бу пайтда онаси ёнида булиши лозимлиги хакида гапириб борди.\nЯнгамнинг ота уйига борганимизда акам фарзандлари билан бирга мендан олдинрок ичкарига кириб кетди. Мен хам ортидан секин-аста боравердим. Уша пайт ховлига бир нечта йигитлар югуриб кирди, гала-говур кутарилди. Акамни ун-ун беш киши булиб уришаётган экан. «Мафтун, куткар! Мени улдирманглар» деб ёлворарди. Холатни куриб, каттик бакириб юбордим. Уша вакт акам бироз нарига кочиб боришга улгурди. Ортидан югуриб етиб олган янгамнинг акаси Акрам акамнинг бел кисмига пичок урди. Ётиб колгач, орка кисмига бир неча бор пичок санчди. Куз олдимда акамни суйиб ташлашди.\nТашкарига чикиб, дадамга телефон килдим. Акамни улдириб куйишганини айтдим», – дейди Мафтуна Кушниёзова.\nУнинг кушимча килишича, жиноят содир этилгунга кадар хам акаси ва янгасининг якинлари уртасида бир неча марта зиддият булган. Оилавий келишмовчилик сабабли сен-менга боришган.\nБиз котиллик содир этилган хонадон – Бекмухаммад Галаевникида хам булдик. Мархум Эркин Эшниёзовнинг турмуш уртоги Дилноза Галаева: «Менинг хам айтадиган гапларим бор» дегач, у билан сухбатлашдик.\n«Хужайинимнинг шаръий никох оркали бошка хотини хам бор эди. Мени кундошим билан яшашга мажбур килди. Зугум утказди, бир неча марта урди, иккинчи хотинининг хизматини килишга мажбурлади. Азобларга чидолмай, отамнинг уйига тез-тез келиб куядиган булдим.\nУтган йили Акрам акам отамнинг ёши утиб колган, эринг сенга зарар етказиши мумкин деб, шахарга, уз уйига олиб кетди. Бизнинг ортимиздан кузатиб борган хужайиним акамнинг машинасини ёкиб юборди. Шундан сунг эрим машинанинг товонини тулаб берди.\nУстимга хотин олган булса, камига акам билан зиддиятга борди, машинасини ёкди, тинимсиз урарди, бирга яшаб нима киламан, деб отамникига келиб куйдим. Аммо муаммо шу билан хал булмади. Баъзан куркитиб, баъзан ялиниб уйига олиб кетарди, окибатда барибир аёвсиз калтакларди. Куз олдимда иккинчи хотини билан уйга кириб кетарди…\nУша жиноят содир этилган кунда хам уйимизга келиб, онамни хакоратлаб, ёкасига тармашди. Шу пайт каердандир келиб колган акам узини тутиб туролмади. Акам шунга мажбур булди.\nАжрашишга куп харакат килганман. Хужжатларимни яшириб куярди, ажрашсанг хаммангни улдириб кетаман, дерди. Бир марта-икки марта урса хам чидардим, бахтли булишни мен хам истаганман. Нима булган такдирда хам бу вокеаларнинг булишини хохламагандим», – деди Дилноза.\nСамарканд вилоят прокуратураси ушбу холат буйича жиноят иши очилгани ва дастлабки тергов харакатлари олиб борилаётганини маълум килди.\n«Э.Кушниёзов 2020 йил 28 июнь куни соат тахминан 19:00 ларда кайнотаси Б.Галаевнинг уйига келиб, турмуш уртоги Д.Галаеванинг кайтиб боришини талаб килган. Уша вактда кайнонаси Х.Галаева ва кайинакаси А.Галаев билан жанжаллашиб колиши окибатида, А.Галаев Э.Кушниёзовни касддан улдириш максадида дастлаб унинг бош кисмига темир булаги билан, сунг ошхона пичоги билан танасининг турли жойларига тан жарохати етказган. Натижада, Э.Кушниёзов вокеа жойида вафот этган.\nМазкур холат юзасидан 29.06.2020 йилда фукаро Акрам Галаевга нисбатан ЖКнинг 97-моддаси 1-кисми билан жиноят иши кузгатилган.\nЖиноят иши буйича А.Галаев 30.06.2020 йилда айбланувчи тарикасида иштирок этишга жалб килиниб, камок эхтиёт чораси кулланилган.\nТергов харакатлари давомида айбланувчи А.Галаевнинг курсатувлари ходиса содир булган жойда текширилиб, ишга алокадор шахслар гувох тарикасида сурок килинган хамда ходиса содир булган жойдан олинган ашёвий далиллар юзасидан судга оид биология ва криминалистика экспертизалари тайинланган.\nМазкур жиноят иши юзасидан вилоят прокуратураси томонидан дастлабки тергов харакатлари олиб борилмокда. А.Галаевдан ташкари бошка шахсларнинг иштироки тулик текширилиб, иш юзасидан айбдор шахслар доираси тулик аникланиб, конуний карор кабул килиниши таъминланади», – дейилади прокуратура хабарида.\nМахалла раиси билан сухбатлашганимизда бу вокеалардан хабардорлиги, икки томон – Эркин ва Акрамнинг хам махалла-куй олдида хурмати борлиги хакида гапирди.\n«Мархум Эркин артезиан кудуги казиш билан шугулланган, Акрам эса укитувчи булган. Иккисининг хам халкка фойдаси теккан», – дейди «Ковунчи» махалласи раиси Уролбой Махмудов.\nМаълум булишича, икки оила уртасидаги келишмовчилик, умуман, юкорида тилга олинган барча тафсилотлардан махалла-куй, туман хокимлигининг соха буйича масъуллари яхши хабардор булишган. Кайта-кайта яраштиришга уринган.\nШу уринда бир мулохаза. Яраштириш деган сузни канчалик яхши курсак, ажралишни шунчалик ёмон куриб колдик. Бу суздан куркамиз. Куплаб ташкилотларнинг фаолиятига ажрим ва яраштирув салмоги билан бахо беришга одатландик. Ракамлар билан ишлаймиз. Кимдир ажрашса, махаллага, хокимиятга, судга «минус». Шунинг учун хамма жон-жахди билан яраштиришга интилади. Инсон омили, вазият билан кизикмайди. Уша уйда яшаса булди, деймиз. Натижада, ошкора котилликлар содир булади, буляпти.\n«Мурдалар гапирмайди», деган ибора бор. Эркин уша куни синглиси гувох булганлари канчалик хакикат ёки хотини Дилноза билан кандай муомалада булганини узи билан олиб кетди. Жиноят вактида хамма куркувда, вахимада булгани рост. Масаланинг бу томонига хукук-тартибот идоралари, суд холис бахо беради, албатта.


ЕТИМГА МЕҲРИБОН ОТАДЕК БЎЛ! – oliymahad.uz\nЕТИМГА МЕҲРИБОН ОТАДЕК БЎЛ!\nОта-онаси ёки иккиснинг биридан ажраб қолган болаларнинг дили хаста, кўнгли ярим бўлади. Улар тортган дард аламини етимликни бошидан ўтказганларгина тўлиқ ҳис қила олади. Ота-онаси бағрида улғайганлар етимнинг ҳолини тушунишлари қийиндир. Етимнинг шундоғам вайрон дилини оғритиш, қалбига озор бериш жуда оғир гуноҳ саналади. Қуръони каримда етимнинг молини еганлар билиб қўйсинки, аслида улар қорнига олов ейишмоқда, деган мазмунда оят бор. Шариатимиз ота-оналаридан ажраб қолган яримкўнгил етимлар манфаатини қаттиқ ҳимоя қилади, уларга яхшилик қилганларга катта-катта ваъдалар беради.\nБуюк ватандошимиз Имом Бухорий раҳимаҳуллоҳ Амр ибн Аббосдан қилган ривоятида ҳазрати Довуд пайғамбар алайҳиссаломнинг қуйидаги насиҳатини келтиради:\nكن لليتيم كالأب الرحيم و اعلم انك كما تحصد كذلك تزرع\nЕтимга худди меҳрибон отаси каби бўл! Шуни билиб қўй, сен нима эксанг шуни ўрасан…\nКиши бировнинг зурриёдига ҳеч қачон ота бўлолмайди. Боланинг насаби ҳақиқий отасига мансуб бўлади. Аммо, бировнинг боласини тарбиясига олган ота уни ўгайситмаслиги керак, ўз болалридан айирмаслиги лозим. Етимга худди унинг отасидек меҳрибон бўлиши шарт. Етимни ўз боласидек кўриб парваришлаган одам охиратда ҳам бу дунёда ҳам Аллоҳдан фақат яхшилик олади. Етимга озор берганлар эса, Аллоҳнинг азобига гирифтор бўлади.\nЖамиятимизда шундай эркаклар бор: аввалги турмушидан ажраб, бирорта болалик аёлга уйланган. Аёлнинг аввалги эридан бўлган боласини шунақанги жеркиб муомала қиладиларки, ҳалиги етим болага айтилган гапни эшитиб сизнинг дилингиз вайрон бўлиб, кўзингиздан дувиллаб ёш келади. Аллоҳ ислоҳ қилсин.Ҳа, орамизда ўшандай оилалар кам эмас, афсус…\nЖаноби Пайғамбаримиз Муҳаммад Мустафо соллаллоҳу алайҳи ва саллам бир ҳадисларида шундай деганлар:\nخير بيت فى المسلمين بيت فيه يتيم يحسن اليه و شر بيت فى المسلمين بيت فيه يتيم يساء اليه انا و كافل اليتيم فى الجنة كهاتين يشير باصبعيه\nМусулмонлар орасида энг яхши хонадон шуки, унда етим бор ва унга яхши муомала қилинади. Мусулмонлар орасида энг ёмон хонадон шуки унда етимга ёмонлик қилинади. Мен ва етимни кафилликка олган одам жаннатда (икки бармоғи билан ишора қилиб) мана бундай бўламиз. (Адаб ал-муфрад / 137).\nДемак, мусулмонлар орасида “энг яхши хонадон” номинацияси бўйича танлов эълон қилинса, бунда Расулуллоҳ соллаллоҳу алайҳи ва саллам белгилаб берган мезонга кўра етим асраб унга яхшилик қилувчи хонадон эгалари ғолиб бўлар экан. Етимга яхши муносабатда бўлмаганлар эса мусулмонлар жамиятида “энг ёмон хонадон” деб тамғаланар экан.\nАзиз мусулмон дўстим! Хонадонингизда отаси ё онасидан айрилган етим парваришлаётган бўлсангиз, билингки, аслида бу сиз учун жаннатни қўлга киритиш имкониятидир! Уни қўлдан бой берманг! Етимга ширинсўз бўлинг, унга худди ўз отасидаек меҳрибон бўлинг! Қалби вайрон етмга Аллоҳнинг раҳми келади, сиз унга бераҳмлик қилманг!\n651500cookie-checkЕТИМГА МЕҲРИБОН ОТАДЕК БЎЛ!no\nОлдингиТалабалар Ўзбекистон Давлат санъат музейига ташриф буюрдиКейингиЖИДОЛ – ТОРТИШУВ


Поветкин франциялик рақибини нокаут билан ютди\n01:04 / 18.12.2016 9312\nРоссиялик боксчи Александр Поветкин ва франциялик боксчи Йоанн Дюоп ўртасидаги жанг россияликнинг 6-раунддаги нокаут билан эришилган ғалабаси билан якунланди.\nWBC’нинг ватқинчалик чемпиони учун жангда Поветкиннинг рақиби канадалик Бермейн Стиверн бўлиши керак эди, бироқ россияликнинг допинг-намунасида тақиқланган остарин воситаси аниқлангандан кейин жанг бекор қилинган.\nСтиверн билан жанг бекор қилингандан кейин, Поветкин барибир рингга кўтарилиб, Дюоп билан жанг қилиши маълум бўлган. Россия бош вазири ўринбосари Виталий Мутко Поветкин ва унинг жамоасидан допинг аниқланиши билан боғлиқ вазиятга тушунтириш беришни сўраган.\nЖошуа ва Поветкин ўртасида реванш бўлмайди\nЖошуа Поветкинни нокаут билан мағлуб этди


Кутилаётган сув танқислиги шароитида суғориш учун сув олиш лимитлари тасдиқланди – Газета.uz\nКутилаётган сув танқислиги шароитида суғориш учун сув олиш лимитлари тасдиқланди\nҲукумат кутилаётган сув танқислиги шароитида Ўзбекистонда суғориш учун сув олиш лимитларини тасдиқлади. Мамлакат бўйича лимит 28,2 млрд куб метр сувни ташкил этади, бу ўтган йили олинган сувнинг тахминан 94,5 фоизига тенг.\nLotinchada На русском языке 12 май 2022, 10:46 Иқтисодиёт\nЎзбекистон Вазирлар маҳкамаси жорий йилда кутилаётган сув танқислиги шароитида қишлоқ хўжалигида суғориш учун сув олиш лимитларини тасдиқлади.\nҚишлоқ хўжалиги вазирлиги апрель ойи охирида маълум қилганидек, март ойида кучли ёғингарчилик туфайли сув омборларида 10,27 млрд куб метр сув тўпланган, бу ўтган йилги сув ҳажмининг 114 фоизини ёки 1,2 млрд куб метрга кўпдир. Амударё ҳавзасида сув таъминоти 2021 йилга нисбатан 110−120 фоиз, Сирдарё ҳавзасида эса ўтган йилги кўрсаткичлар даражасида бўлиши кутилаяпти, деб ҳисобламоқда вазирлик.\nҲукумат қарорига кўра, апрелдан сентябргача бўлган даврда республика бўйича максимал сув олиш 28,202 млрд куб метрни ташкил этади, бу ўтган йилги лимитнинг тахминан 94,5 фоизига тенг. Сув олишнинг энг катта ҳажми июнь ва июль ойларига мос равишда 5344 ва 6846 млн куб метрдан тўғри келади.\nЎтган йиллардагидек энг катта миқдордаги сув Қорақалпоғистонга — 3856,7 млн куб метр берилди. (2021 йилда 4092 млн куб метр эди), шунингдек, ўтган йили 3093 млн куб метр сув олган Қашқадарёга бу йил 2998 млн куб метр берилган.\nСирдарё (1648 млн м3) ва Тошкент вилоятида (2395 млн м3) лимитлар ўзгармаган, Навоийда эса бироз пасайган — 2021 йилдаги 899 млндан 869 млн куб метргача қисқартирилган.\nҚарорда экинларни сувдан тежамкор фойдаланган ҳолда «бир канал — бир тизим» тамойили бўйича жойлаштириш талаби кўрсатилган. Республика ишчи комиссияси ҳар 10 кунда сувдан унумли фойдаланишни текшириб, раҳбарлардан ҳисобот олиб бориши шарт.\nҚарорда гидротехника иншоотлари, насослар ва суғориш қудуқларини тиклаш ва қуриш бўйича ҳам 300 млрд сўм маблағ ажратилиши белгилаб қўйилган. Шундан 100 млрд сўми Қишлоқ хўжалиги вазирлигига сувни тежайдиган технологияларни жорий этиш учун ажратилган маблағлар ҳисобидан, 200 млрд сўми эса оптималлаштирилган бюджет харажатлари ҳисобидан йўналтирилиши керак.\nЭслатиб ўтамиз, Қорақалпоғистонни 2026 йилгача ривожлантириш дастурида банк кредитлари ва тадбиркорларнинг ташаббускор маблағлари ҳисобидан Қорақалпоғистонда пахта майдонларини томчилатиб суғориш технологиялари билан қамраб олишни босқичма-босқич 25 фоизгача ошириш кўзда тутилган.


"Бунёдкор" 14 март куни Ўзбекистон олимпия терма жамоаси билан ўйнайди\n12 март, 2019, 11:19 195\nТеглар:Бунёдкор | Ўзбекистон ОТЖ\nТанаффусдан унумли фойдаланилади.\nСуперлиганинг 1-турида Жиззахда «Сўғдиёна» меҳмони бўлган «Бунёдкор» жамоаси аъзоларига учрашувдан кейин қисқа муддатли танаффус берилди.\nСуперлиганинг 2-тури 31 март куни ўтказилиши боис навбатдаги ўйинга қадар икки ҳафтадан кўпроқ вақт бўлгани учун «қалдирғочлар» бугундан машғулотларга киришади. Клуб матбуот хизмати тарқатган хабарга кўра Вадим Абрамов шогирдлари тушдан сўнг клуб қароргоҳида йиғилади ва машғулотларни бошлайди.\nСуперлиганинг турлар оралиғида юзага келган танаффусдан унумли фойдаланишга ҳаракат қилаётган "Бунёдкор" назорат учрашувида майдонга тушишни режалаштирилган. Унга кўра 14 март куни «Бунёдкор» саралаш ўйинларига тайёргарлик кўраётган Ўзбекистон олимпия терма жамоасига қарши ўртоқлик баҳсида майдонга тушади.


Имтиҳонда муваффақиятга эришиш учун нима қилиш керак? - Zamin.uz\nКўпгина ёшлар имтиҳонлар вақтида стресс ва хавотирга берилувчан бўлиб қолади. Аммо буни бир нечта амалий ҳаракатлар билан олдин олиш, умуман имтиҳонлар давомида хотиржамликка эришиш ва натижада муваффақият қозониш мумкин. Ec.еuropa.eu сайти бу борада тавсиявий мақола эълон қилди. Қуйида ушбу мақолани эътиборингизга ҳавола қиламиз.\n1. Нимага алоқадорлигини тушунинг\nИмтиҳон аввалида, унинг форматини тушунганингизга ишонч ҳосил қилинг – масалан, у қандай мавзуларни қамраб олган.\nИмтиҳон қанча давом этади?\nСаволларга қандай жавоб бериш керак?\nБу борада олдиндан ўқитувчиларингиздан маслаҳат сўранг.\n2. Олдиндан режалаштириш\nЎзингизга керак бўлган ҳар қандай китоб ёки ёзувларни қайта кўриб чиқиш ва маълум нусхаларини олиш учун ўзингизга етарлича вақт ажратинг. Қайта кўриб чиқишингиз ва уни қачон амалга оширишни режалаштиринг.\n3. Амалиёт мукаммал қилади\nРепетиторларингиздан олдинги имтиҳон ишларини сўранг ва уларга жавоб беришни машқ қилинг. Бу сизга катта амалий тажриба билан бир қаторда, имтиҳон техникасини такомиллаштиришга хизмат қилади.\n4. Фаол ўқувчи бўлинг\nАгар сиз китоблар ёки қайд саҳифаларингизни ўқиётган бўлсангиз, ундаги аксарият маълумотларни унутиб қўйишингиз мумкин. Шунинг учун, ўқиётганингизда қисқа ёзувлар ёзишга ёки асосий фикрларни таъкидлашга ҳаракат қилинг. Бу сизга маълумотларни узоқ вақт эслаб қолишга ёрдам беради. Шу билан бирга, яқин инсонларингиздан сизни синовдан ўтказишини сўранг ёки бошқаларга синов сифатида мавзу бўйича маъруза қилиб беринг.\n5. Дам олинг!\nАгар сиз жуда кўп ўқиётган бўлсангиз толиқишингиз турган гап. Бунинг олдини олиш учун танаффус қилиш ва ҳордиқ чиқаришга вақт ажратинг. Вақти-вақти билан ухлаб олиш самаралидир.\nЭътибор беринг, агар хотиржам бўлсангиз, аниқроқ фикр қила оласиз. Шунингдек, йога ва медитация ҳам ажойиб дам олиш техникаси бўла олади.\n6. Соғлом бўлинг\nКўп жисмоний машқлар билан шуғулланинг ва тўйимли овқат истеъмол қилинг – бу спорт формасида қолиш ва мия қувватини ошириш учун ажойиб усулдир. Ҳар куни 30 дақиқа пиёда юриш ҳам мўъжизалар яратишга илҳом бағишлаши мумкин.\n7. Ўзингизга мотивация беринг\nКўп ҳолларда имтиҳон олди, ҳатто хонангизни чангютгич билан тозалаш ҳам ўқишдан кўра ҳаяжонли кўринади! Шу боисдан жараённи енгиллаштириш учун ҳар бир режалаштирилган ишларни бажарганингиздан кейин ўзингизга турли кўринишларда мотивация беринг.\n8. Қийинчиликларни енгиш учун\nАгар сиз жуда хавотирда бўлсангиз ёки имтиҳонлардан муваффақиятли ўтишингизга тўсқинлик қиладиган турли муаммоларга дуч келсангиз (масалан, соғлиқ муаммолари ёки оилавий муаммолар) ўқитувчиларингиз билан ёки талаба-дўстларингиз билан суҳбатлашинг. Улар сизга ёрдам беришлари мумкин.\n9. Имтиҳондан бир кун олдин...\nИмтиҳондан бир кун олдин сузиш, сайр қилиш ёки яқинлар ва дўстлар билан кўришиш сизга куч ва хотиржамлик бериши аниқ. Мароқли кундан кейин албатта тиниқиб ухлайсиз. Бундан жисмоний толиққан тақдирингизда ҳам унутманг, инсон мияси ҳар доим катта нарсаларга қодир.\n10. Ижобий муносабат\nУмид қиламизки, машаққатли ҳаракатларингиз ўз самарасини беради ва сиз истаган имтиҳон натижаларини оласиз. Аммо бу ўхшамай қолса, умидингизни йўқотманг. Ўқитувчиларингиз билан қайта маслаҳатлашинг. Балки имтиҳонни қайта топширишингиз ёки бошқа муқобил имконият бўлиши мумкин.\nУнутманг, ҳар қандай ҳолатда ҳам ҳаётга ижобий муносабат билан сиз тўсиқларни ажойиб нарсанинг бошланишига айлантира оласиз. «Замин» янгиликларини «Вконтакти»да кузатиб боринг\nЯнгиликлар » Ҳаёт тарзи » Имтиҳонда муваффақиятга эришиш учун нима қилиш керак?


13:05 20.02.2021 (Янгиланган 14:04 20.02.2021) Ҳавола олиш\nIDEX 2021 кўргазмасида Россия учун ажратилган экспозиция тахминан 1200 кв. метрни ташкил этади ва 400 дан ортиқ ҳарбий техника намуналарини жойлаштиради. Булар юқори технологияли рақиб билан бўлган тортишувда кучли далиллар, замонавий таҳдидлар ва қуруқликдаги, денгиздаги ва ҳаводаги хавфсизлик таҳдидларига қарши энг яхши жавоб (шу жумладан ҳужум дронларини зарарсизлантириш).\nАбу-Дабида илк бор дунёда учинчи авлод танки - Россиянинг энг янги Т-14 “Армата” танкининг хорижий тақдимоти бўлиб ўтади. Танк юқори аниқликдаги қуроллардан ҳимояга эга, автоматик бошқариш тизимига қўшилиши мумкин ва пилотсиз режимида синовдан ўтган.\nАввалроқ Sputnik Т-14 танки экспорт истиқболлари ҳақида хабар берганди. Чет эллик мутахассислар Ҳиндистон, Хитой, Бирлашган Араб Амирликлари, Миср ва Жазоирни "Армата"нинг эҳтимолий харидорлари деб аташмоқда. IDEX-2021 кўргазмасидаги "Уралвагонзавод" концерни сўнгги танкдан ташқари яна бир тақдимот - универсал зирҳли муҳандислик машинаси (УБИМ).\n"Бумеранг" ғилдиракли ягона платформаси асосида ишлаб чиқарилган зирҳли автомашина ва пиёда аскар жанговар автомашина, узоқ масофага мўлжалланган "Антей-4000" зенит-ракета тизими ва энг сўнгги ўрта масофага мўлжалланган зенит-ракетаси "Викинг" тизими биринчи марта намойиш этилади.\nРоссия мудофаа саноати пилотсиз учар қурилмаларни жадал ривожлантирмоқда. “Рособоронэкспорт” Туркиянинг Bayaraktar ТB-2 нинг "синфдоши" деб ҳисобланган “Орион-Э” разведка-зарба комплексини жаҳон бозорида муваффақиятли тарғиб қилмоқда ва чет эллик мутахассислар томонидан катта қизиқиш уйғотмоқда. Абу-Дабида Россиянинг машҳур "Орлан-10Е" пилотсиз мажмуаси бўйича материаллар ҳам намойиш этилган.\nЯқин Шарқ ва Шимолий Африка - қурол бозорининг асосий харидорлари бўлиб, умумий бозорнинг учдан бир қисми уларга тўғри келади. Россия қуроллари бу ерда яхши танилган ва катта талабга эга. "Ростех" бош директори Сергей Чемезовнинг сўзларига кўра, минтақа мамлакатлари 2020 йилда экспортнинг 50 фоизидан кўпини ташкил қилган. IDEX - тажриба ва технологиялар алмашинуви, янги шериклик алоқаларини шакллантириш учун энг муҳим халқаро платформа.\nЯксон қилиб бўлмайдиган зирҳли техника\nАбу-Дабидаги Россия зирҳли машиналари сафида замонавий Т-90МС танки, модернизация қилинган Т-72 танки ва танкни қўллаб-қувватловчи жанговар зирҳли транспорт воситаси (БМПТ), “Тайфун” ва “Торнадо” зирҳли машиналари моделлари намойиш қилинади. “Уралвагонзавод” экспозициясида ТОС-1А оғир ўтсочар тизими, 155 мм калибрли 2С19М1-155 ўзиюрар гаубица, 7,62 мм дан 57 мм гача бўлган автомат қуролланган масофадан бошқариладиган турли хил жанговар модуллар ҳам мавжуд.\nЮқорида айтиб ўтилган УБИМ машинаси, жанговар шароитларда муҳандислик ишларини бажариш, рақиб оммавий қирғин қуролларини қўллаган вақтда ҳам ундан фойдаланиш мумкин. Янги машина бирданига 3та муҳандислик воситаларининг имкониятларини бирлаштирди: зирҳли тиклаш-эвакуация, муҳандислик тўсиқ воситаси ва зирҳли минадан тозалаш воситаси.\nУВЗ техникаси анъанавий равишда халқаро қурол бозорида юқори талабга эга. “Биз Яқин Шарқ, Африка ва Осиё-Тинч океани минтақаси давлатларидан кўргазмада намойиш этилган намуналарга катта қизиқиш бўлади, деб умид қиламиз. Мудофаа саноатининг барча компаниялари учун IDEX ҳамиша энг муҳим кўргазмалардан бири ҳисобланади ва техникамиз унда муносиб ўрин эгаллайди", - деди концерннинг бош директори Александр Потапов.\nЭнг кўп сотиладиган дронлар\nБугунги кунда Россияда самарали разведка ва зарба пилотсиз учар қурилмалар (камикадзе) мавжуд. Жаҳон қурол бозорида бундай маҳсулотларга катта қизиқиш мавжуд. Россиялик ишлаб чиқарувчилар баъзи хусусиятларига кўра хорижий рақобатчилардан устун бўлган "дрон ўқ-дориларни" яратишда сезиларли ютуқларга эришдилар.\nСурияда синовдан ўтган КУБ ва “Ланцет” зарба пилотсиз учар қурилмалар бошқариладиган ракеталарга қараганда анча арзон ва радарларга деярли кўринмайди. “Корсар” дрони синовдан ўтмоқда ва "Луч" бош ишлаб чиқарувчиси аллақачон оммавий ишлаб чиқаришни, шу жумладан "Корсар-Э"нинг экспорт версиясини ишга туширишга тайёр. Дронлар фақат Россия базалари ва таркибий қисмларида фойдаланилади, бу эса ускуналарнинг ишлашига рухсатсиз ташқи аралашувлардан юқори даражада ҳимоя қилиниши ва ишончли экспорт таъминотини кафолатлайди.\nРФнинг устувор йўналиши - Россия армиясининг турли хил турлари учун пилотсиз учар қурилмалар билан таъминлаш, аммо бугунги кунда жаҳон бозоридаги юқори талаб Россия мудофаа саноати маҳсулотларининг халқаро тижорат муваффақиятини кафолатлайди.\nЯқинлашиб бўлмайдиган ПВО тизимлари\nАбу-Дабида “Рособоронэкспорт” биринчи марта “Антей-4000” ҳаво ҳужумидан мудофаа ракетаси тизимини, “Викинг” ва “Тор-Э2” ҳаво ҳужумидан мудофаа тизимини намойиш этади. Шунингдек, ноёб ҳаво ҳужумидан мудофаа тизимлари - С-400 “Триумф” ва “Тор-М2КМ” ҳаво ҳужумидан мудофаа ракеталари тизими, дронларга қарши “Купол-ПРО” тизими тақдим этилди.\nТехнологик даражани тушуниш учун “Викинг” тизими “Бук-М3” комплексининг экспорт версияси ҳисобланади (яқинда Россия армияси қуролланган). Машҳур “Бук-М2” комплекси билан таққослаганда, отиш масофаси бир ярим бараварга (65 км гача), бир вақтнинг ўзида отилган нишонлар сони олтитага оширилди. Икки жанговар бўлинманинг бошқариладиган зенит ракеталари сони 8 тадан 18 тага кўпайди.\n"Викинг" жаҳон бозори талабларини ҳисобга олган ҳолда яратилган ва унинг техник хусусиятлари чет эллик мижозларнинг устувор йўналишларига максимал даражада мослаштиришга имкон беради. “Викинг” қўмондонлик пункти радиолокацион станция ва бошқа РЛС билан боғланган. Ўқ отиш мосламаларини ва ўзиюрар ўт ўчириш мосламаларини автоном равишда ишлатиш имконияти таъминланади, бу эса умумий ҳимоя майдони ва объектлар сонини кўпайтиради.\nАбу-Дабидаги Россия стендида кўп мақсадли Су-35 қирувчиси ва Ми-38Т вертолёт моделлари ҳам намойиш этилади.\nIDEX 2021 давомида “Рособоронэкспорт” мутахассислари Яқин Шарқ ва Шимолий Африканинг ҳарбий-сиёсий раҳбарияти ва ишбилармон доиралари вакиллари билан музокаралар ўтказадилар.\nКўргазма очилиши арафасида Покистон ва Россия мудофаа соҳасида бир қатор шартномаларни имзолади, Исломобод Россиянинг ПВО ва танкга қарши тизимларини олади. "Рособоронэкспорт" буюртмалар портфелида 50 миллиард долларлик шартномалар мавжуд. Юқори технологиялар ва замонавий рус қуроллари сайёра бўйлаб ғалабали юришини давом эттирмоқда.\nБАА, қурол, Қуролли Кучлар, қурол-яроғ, Россия


Қашқадарёда фармацевтика маҳсулотларини ишлаб чиқарувчи илк корхона фаолият бошлади\nХабарингиз бор, Қашқадарё вилояти Қарши туманида жойлашган "TRAST MED-FARM" хусусий корхонаси гален дори воситаларини ишлаб чиқаришни йўлга қўйиши ҳақида маълумот берган эдик.\nЖорий йилнинг 31 август санасида, Қашқадарё вилояти Қарши туманида "TRAST MED-FARM" хусусий корхонаси очилиш маросими бўлиб ўтди. Очилиш маросимида Қарши тумани ҳокими Махсуда Мустафаева, Қашқадарё вилояти фармацевтика тармоғини ривожлантириш бўлинмаси раҳбари Саидқул Холматовлар иштирок этишди.\nҚарши тумани ҳокими Махсуда Мустафаева сўзга чиқаркан, йиғилганларни мустақиллигимизнинг 30 йиллиги билан табриклаб, тадбиркорга фаолиятида омад тилади.\n- Ушбу корхона дастлабки гален дори воситаларини ишлаб чиқарувчи корхонадир, - деди туман раҳбари. - Ва бу давом этади. Президентимиз таъкидлаганларидек, ишнинг кўзини биладиган, одамларга меҳнат қилиш ва даромад топиш учун шароит яратадиган, ватанпарвар ҳамда фидойи тадбиркорларни биз доимо бошимизга кўтарамиз.\nМаълумот учун, "TRAST MED-FARM" хусусий корхонасининг гален дори воситаларини ишлаб чиқариш лойиҳасининг умумий қиймати 3 млрд сўмдан иборат. Ишлаб чиқариш қуввати соатига уч минг дона дори воситаларини ташкил этиб, маҳсулотларнинг 50 фоизи қўшни давлатларга экспорт қилинади. Шунингдек, тўлиқ қувват билан ишга тушган ушбу корхонада 20 та янги ишчи ўрни яратилди.\nТаъкидлаш жоиз, сўнгги йилларда мамлакатда фармацевтика тармоғини ривожлантириш учун қулай шарт-шароитлар яратилди ва маҳаллий ишлаб чиқарувчиларни қўллаб-қувватлаш бўйича кенг кўламли ишлар амалга оширилмоқда. Қашқадарё вилоятида фармацевтика маҳсулотларини ишлаб чиқарувчи янги корхона фаолияти йўлга қўйилаётгани мазкур ислоҳотлари натижаси десак муболаға бўлмайди.


Шудгорлаш ишларни сифатли ўтказиш бўйича тавсиялар | АгроОлам.Uz\nДомой Деҳқончилик Шудгорлаш ишларни сифатли ўтказиш бўйича тавсиялар\nЕрларни сифатли шудгорлаш учун фермер, агроном ва механизаторлар қуйидаги тадбирларнинг бажарилишига алоҳида эътибор беришлари лозим.\nЕрларни ҳайдовга тайёрлаш. Аввало, далалар ғўзапоя ва бошқа ўсимлик қолдиқларидан тозаланиши ёки улар майдаланиб далага сочиб юборилиши, суғориш ариқлари текисланиши ва тупроққа зарур миқдордаги маҳаллий ва минерал ўғитлар солиниши, кўп йиллик илдизпояли бегона ўтлар (ажриқ, ғумай)дан тўла тозаланиши ёки шундай ўт босган жойларга гербицидлар сепилиши керак. Ғўзапояларни юлишда КВ-4,0 ва КВ-3,6 юлгичлардан, уларни майдалаб далага сочиб юборишда эса КИ-1,2 ва КИ-1,8 каби махсус майдалагичлардан фойдаланилади. Маҳаллий ўғитларни солишда РТО-4, РОУ-6, минерал ўғитларни сепишда эса 1-РМГ-4, РУМ-5, НРУ-0,5, РМС-6 машиналари ишлатилади.\nДалаларни кўп йиллик илдизпояли бегона ўтлардан тозалаш учун тупроқағдаргичлари олинган плуглар билан 18–20 см чуқурликда юмшатилади, сўнгра тупроқ ичидаги ва юзасидаги илдизлар чизел, культиватор ва бороналар билан йиғиб олинади ва дала ташқарисига чиқариб ташланади. Бегона ўтларга қарши гербицид эритмаси шудгорлашдан олдин ОВХ-600 ёки VP-1 вентиляторли пуркагич ёрдамида сепилади.\nТупроқнинг намлиги 16–18 фоиз атрофида бўлса, у яхши майдаланади, плугнинг корпусларига ёпишмайди, ёнилғи сарфи камаяди ва иш унуми ошади. Тупроқ нами етарли бўлмаса, далани суғориш талаб этилади.\nТрактор ва плугларни ишга тайёрлаш ва созлаш. Далаларни сифатли ҳамда тежамли шудгорлаш учун ҳар бир ҳайдов агрегати албатта ишолди кўригидан ўтказилиши лозим. Осма плуглар билан ишлатилиши учун занжирли тракторнинг осиш қурилмалари икки нуқтали схема бўйича осиш қурилмаларининг чегараловчи блоклари эса пастки тортқиларнинг эркин юришига имкон берадиган ҳолатда ўрнатилиши лозим.\nЛемехларнинг шакли ва ўлчамлари андаза билан текширилади: бунда лемех тиғининг узунлиги андаза ўлчамларидан 15 мм, елкасининг узунлиги 10 мм ва эни 5 мм. гача катта ёки кичик бўлиши мумкин; ағдаргич ва лемехнинг дала томонидаги четлари битта тик текисликда ётиши лозим. Ағдаргич дала четининг юқориги нуқтаси эгат томонга кўпи билан 10 мм оғиши мумкин. Лемехнинг ағдаргич билан туташган жойида кўпи билан 1 мм тирқиш бўлишига йўл қўйилади; шу жойда лемех ағдаргичдан кўпи билан 2 мм кўтарилиб туриши мумкин; ағдаргичнинг лемехдан кўтариб турилишига йўл қўйилмайди. Бу шартлар бажарилмаса корпусга тупроқ ёпишиб, плугнинг тортишга қаршилиги ошади ва иш сифати ёмонлашади.\nИкки ярусли плугларда уларнинг юқориги ярус корпуслари пастки ярус корпусларига нисбатан 45–55 см олдинга ва плуг рамаси бўйлама брусларининг чап томонига жойлаштирилиши даркор. Ҳайдов чуқурлиги 30 см бўлганда юқориги ярус корпуслари пастки, 30 см. дан кўп бўлса, юқориги ҳолатга ўрнатилади.\nЧимқирқар плугларда чимқирқарлар асосий корпуслардан 25–30 см олдинда туриши ва ҳайдаш чуқурлиги 10–12 см бўлиши керак.\nҲайдаш чуқурлиги тиркама плугларда уларнинг дала механизми штурвалини айлантириб, ўрнатма плугларда эса таянч ғилдирагини баландлик бўйича силжитиб созланади.\nҲайдовни ташкил этиш қоидалари. Ерларни одатдаги, яъни бир томонга ағдарадиган (ПЯ-3-35, ПД-4-45, ПНЯ-4+1-45, ПН-4-45, ПЛН-5-35) плуглар билан ҳайдашдан олдин дала кенглиги 40–50 метрли тахталарга бўлинади ва ҳар қайси тахтада агрегатнинг иш йўли белгилаб чиқилади.\nТашқарига ағдариб ҳайдашда плуг тахтанинг ўнг чеккасидан бошлаб, охирига етганда чапга айланади ва тахтанинг чап чеккаси ҳайдашни давом эттиради. Шу тариқа агрегат тахта ўртасига яқинлашади ва эгат ҳосил бўлади.\nЕр айланма плуглар билан ҳайдалганда дала тахталарга бўлинмайди, чунки уларнинг корпуслари ўнгга ва чапга ағдарадиган бўлганлиги учун дала бир чеккадан ҳайдалади. Шу сабабдан шудгор юзасида марза ва эгат каби нотекисликлар ҳосил бўлмайди.\nПлуг далада ишлай бошлаганда унинг рамасини бўйлама ва кўндаланг йўналишлар бўйича дала юзасига параллеллиги ҳамда биринчи корпуснинг қамров кенглиги текшириб кўрилади. Чунки плуг рамасининг бўйлама ва кўндаланг текисликларда оғиши корпусларнинг тупроққа нотекис ботишига, биринчи корпус қамров кенглигини бошқа корпуслар қамров кенглигидан фарқ қилиши эса ҳайдов юзасининг нотекис бўлишига олиб келади.\nАгар ўрнатма плуглар рамаси бўйлама йўналиш бўйича олдинга оғган бўлса трактор осиш қурилмасининг марказий тортқиси узайтирилади, аксинча ҳолатда қисқартирилади. Раманинг кўндаланг йўналиш бўйича оғиши трактор осиш қурилмасининг пастки тортқилари кашакларини қисқартириш ёки узайтириш йўли билан созланади.\nТиркама плугларда раманинг олдинга оғиши унинг тортқисини пастга тушириш орқали, орқага оғиши эса кўтариш орқали тўғриланади. Рама кўндаланг йўналиш бўйича ўнгга оғса, плуг эгат ғилдирагини пастга тушириш, чапга оғганда эса кўтариш керак бўлади.\nПлуг биринчи корпусининг қамров кенглиги бошқа корпусларга нисбатан кўп бўлса, плуг тракторга нисбатан чап томонга, кам бўлганда эса ўнг томонга сурилади.\nҒилдиракли тракторлар билан ишлатиладиган барча осма плуглар уларнинг дала ёки ҳайдов томонга тортишини созлайдиган қурилма билан жиҳозланган. Агар иш жараёнида трактор дала томонга тортса ушбу қурилма винти узайтирилади, ҳайдов томонга тортганда эса калтайтирилади.\nЕрларни икки ярусли плуглар билан шудгорлаш унга қўйилган агротехника талабларига тўла жавоб беради, чунки бундай плуглар тупроқ ҳайдов қатламини икки қисм (ярус)га ажратиб ва улар ўринларини алмаштириб ағдаради: юқориги унумдор, озиқа моддаларга бой қисм пастга, озиқа моддалари қашшоқлашган унумсиз пастки қисм тепага ағдарилади. Бунда солинган ўғитлар, ўсимлик қолдиқлари, бегона ўтлар ва уларнинг уруғларининг чуқур кўмилиши таъминланади. Икки ярусли плуглар билан шудгор қилинган далаларда бегона ўтларнинг униб чиқиши 2–3 баравар камаяди, пахта ҳосилдорлиги гектарига 2–3 центнерга ошади.\nКам унумли, қум ва шағал қатлами мавжуд ерларда ҳайдов чуқурлиги шундай танланиши керакки, бунда қум билан шағал ер бетига ағдарилиб чиқмайдиган бўлсин.\nБедапояларни ҳайдаш. Ҳайдовда беданинг илдизлари 5–6 см чуқурликда қирқилиб, эгат тубига кўмилиб кетиши керак. Бунинг учун бедапоялар илдизларини 5–6 см чуқурликда кесиб кетадиган чап қирқувчи пичоқлар ўрнатилган икки ярусли плуглар билан ҳайдалади. Қамров кенглиги 200 мм бўлган пичоқлар плуг юқори корпусининг чап томонига ўрнатилади. Шунда беданинг илдиз бўғини 5–6 см узунликда кесилиб, чуқур кўмилади. Бошқа русумдаги плуглардан фойдаланилганда бедапояларга олдин ағдаргичлари олинган плуглар ёки ясси кесувчи пичоқлар билан жиҳозланган култиваторлар ёрдамида 5–6 см чуқурликда ишлов берилади, сўнгра ҳайдалади.\nШудгор сифатини назорат қилиш усуллари. Плугнинг иш сифатини белгиловчи агротехник талаблар орасида ҳайдаш чуқурлиги ва унинг бир текисда бўлиши ҳамда бегона ўтлар, уларнинг уруғи ва илдизларининг кўмилиш чуқурлиги муҳим ҳисобланади. Чуқурлик қиймати эгат ўлчагич ёки оддий чизғич билан аниқланади. Бунинг учун плугнинг охирги корпуси ҳайдаган эгат чуқурлиги ҳар бир даланинг 25 жойидан ўлчанади. Кейин ҳамма ўлчов кўрсаткичлари қўшилиб, ўртача кўрсаткич аниқланади. Сифатли ҳайдалган ерларда ҳайдаш чуқурлиги агроном томонидан ўрнатилган кўрсаткичдан 2 см фарқ қилиши мумкин, холос. Бегона ўтларнинг кўмилиш чуқурлиги ҳам даланинг 25 жойидан ҳайдалган ерни ковлаб ва шудгор юзидан бегона ўт ётган жойгача бўлган масофа ўлчаб аниқланади. Ўртача кўрсаткич икки ярусли плугларда 20 см. дан, умумий ишларга мўлжалланган плугларда эса 10 см. дан кам бўлмаслиги керак.\nШудгорлашда катта кесаклар кўчмаслиги, ҳосил бўлган пушталарнинг ўртача баландлиги 5 см. дан ошмаслиги лозим. Шуни алоҳида таъкидлаб ўтиш лозимки, ерни узоқ йиллар мобайнида бир хил чуқурликда ҳайдаш ва тракторлар ҳамда бошқа қишлоқ хўжалик машиналари ғилдираклари остида топталиши тупроқнинг ҳайдов ости қатламининг зичланиб кетишига олиб келади. Бу ўсимликлар ҳаво ва озуқа режимининг бузилиши ҳамда ҳосилнинг камайишига сабаб бўлади. Шунинг учун барча далалар 2–3 йилда бир марта чуқур юмшатилиб турилиши даркор. Бунда ГРП-3/5, ГНУ-1МС ва хўжаликларда мавжуд бўлган бошқа русумдаги чуқур юмшаткичлардан фойдаланилади.\nКўриниб турибдики, кузги шудгор алоҳида масъулият ва билим талаб этадиган муҳим агротадбир бўлиб, унга фермерлар, агрономлар, механизаторлар томонидан доимо эътибор қаратилиши лозим.\nФландр. Қуён зотлари.


Қарақалпақстанда 887 миллион доллардан аслам болған 711 жойбар әмелге асырылады » KarInform\nҚарақалпақстанда 887 миллион доллардан аслам болған 711 жойбар әмелге асырылады\nПрезидент Шавкат Мирзиёев 9-март күни Қарақалпақстан Республикасында әмелге асырылатуғын инвестициялық жойбарлардың презентациясы менен танысты. Бул ҳаққында «Kknews.uz» сайты хабар берди.\nМәмлекетимиз басшысы 2020-жылдың 2-октябрь күни Қарақалпақстан Республикасы Жоқарғы Кеңесиниң гезексиз сессиясында аймақтың экономикасын раўажландырыў, халықтың турмысын жақсылаў бойынша көрсетпелер берген еди. Оннан соң, қәнигелер тәрепинен ҳәр бир қала ҳәм райондағы имканият ҳәм машқалалар үйренилип, усыныслар ислеп шығылды. Солар тийкарында, өткен жылы 11-ноябрьде Президенттиң «2020-2023-жылларда Қарақалпақстан Республикасын комплексли социаллық-экономикалық раўажландырыў илажлары ҳаққында»ғы қарары қабыл етилди.\nПрезентацияда, ең дәслеп, усы қарардың орынланыўы шеңберинде инженерлик ҳәм жол инфраструктурасын раўажландырыў, мәҳәлле ҳәм аўылларда турмыс шараятларын жақсылаў, халықтың бәнтлигин тәмийинлеў бойынша алып барылып атырған жумыслар ҳаққында мағлыўмат берилди.\nӨткен жылы Қарақалпақстанда улыўма баҳасы 436 миллион долларлық 712 жойбар әмелге асырылып, 4 мың 300 ден аслам жумыс орны жаратылған. Усы жылдың январь-февраль айларында болса 52 жойбар орынланып, 300 ден артық адамның бәнтлиги тәмийинленген.\nБул бағдардағы жумыслар системалы түрде даўам еттирилмекте. Атап айтқанда, улыўма баҳасы 887 миллион доллардан аслам болған және 711 жойбар қәлиплестирилген. Тараўлар кесиминде айтатуғын болсақ, 201 жойбар санаат, 280 жойбар хызмет көрсетиў, 230 жойбар аўыл хожалығы тармақларына туўры келеди. Барлық жойбарлар нәтийжесинде 222 миллион долларлық ислеп шығарыў қуўатлылығын шөлкемлестириў, 100 миллион долларлық импорт орнын басыў ҳәмде 41 миллион долларлық экспортты тәмийинлеў мүмкин болады. 22 мыңнан аслам жаңа жумыс орны жаратылады.\nҚарақалпақстанның жери минерал ресурсларға бай. Оларды қайта ислеп, қурылыс материалларын таярлаў мақсетинде 150 жойбар режелестирилген. Нәтийжеде жылына баҳасы 1 триллион сумнан артық болған өним ислеп шығарылып, қосымша 3 миллион доллар муғдарындағы өнимди экспорт қылыў имканияты жаратылады. Мәселен, Мойнақ районында керамика ҳәм қамыстан плиталар, Төрткүл районында айна ислеп шығарыў режелестирилген.\nТекстиль тараўында 40, фармацевтика бағдарында 16 кәрхана шөлкемлестириў мөлшерленген. Бул кәрханаларда 5 мыңнан аслам адам жумыс пенен тәмийинленеди.\nОлардан бири – артемия цистасын қайта ислеў бойынша жойбар болып есапланады. Оннан таярланатуғын өнимлер медицина, фармацевтика, косметология, аўыл хожалығы сыяқлы көплеген тараўларда пайдаланылады. Соның ушын 30 миллион долларлық кәрхана шөлкемлестирип, жылына 3 мың 500 тонна артемия цистасын қайта ислеўди жолға қойыў режелестирилген. Оның экспорт қуўатлылығы 30 миллион болыўы мөлшерленген. Бул жерде 500 турақлы, 2 мың мәўсимлик жумыс орны жаратылады.\nБоян тамырын қайта ислеў бойынша және 13 жойбар қәлиплестирилген. Олардың нәтийжесинде боян тамыры өнимлериниң экспортының муғдарын ҳәзирги 29 миллион доллардан 62 миллион долларға жеткериў мақсет етилген.\nҚарақалпақстанның аўыл хожалығы тараўындағы имканиятлары да жүдә кең. Мәселен, шарўашылық, балықшылық ҳәм қусшылық бойынша 117 жойбар ислеп шығылған. Олардың нәтийжесинде 7 мыңға жақын адамның бәнтлиги тәмийинленеди. Әҳмийетлиси, 24 жойбар гөш, сүт ҳәм терини қайта ислеў, аралас жем ислеп шығарыўға бағдарланған.\nМәмлекетимиз басшысы сырт ел тәжирийбесин енгизген ҳалда, нәсилли шарўашылық ҳәм балықшылықты раўажландырыў зәрүрлигин атап өтти. Ресурсларды толық иске қосып, қайта ислеўди тереңлестириў, адамларға турақлы дәрамат дерегин жаратыў илажлары бойынша көрсетпелер берди.